title: Warkauden Klubi

text: Uudenlaisen klubitoiminnan alku voidaan hyvällä syyllä sijoittaa 1980-luvun puolivälin paikkeille. Aikakirjat kertovat, että tuolloin klubitoimintaa lähdettiin kehittämään aivan uusista lähtökohdista. Tuolloiset päättäjät tekivät listauksen klubin jäsenistä. Vuoden 1986 lopussa klubissa oli 470 äänioikeutettua jäsentä. Suinkaan kaikki eivät olleet toimivia ja olipa osa jäsenluetteloon merkityistä jo siirtynyt ajasta ikuisuuteen. Toiminnan jonkinlaisesta vilkastumista 1980-luvulla osoittaa klubijäseneksi liittymisajankohtien tarkastelu. Jäsenluetteon mukaan ennen vuotta 1970 liittyneitä jäseniä oli 57 henkeä. Vuosina 1970-1975 klubiin liittyi 77 jäsentä. Seuraavan viiden vuoden aikana (1976-1980) klubin jäseneksi hyväksyttiin 90 halukasta. Vuosien 1980-1985 välisenä aikana jäseneksi pääsi 177 henkeä.


title: Warkauden Klubi

text: Warkauden Tehtaan Klubi ja sittemmin Warkauden teollisuusklubi ovat olleet ennen kaikkea yhdessäolo-organisaatioita. Klubihuoneistot Tienhaarassa ja Päiviönsaaren Villassa ovat koonneet tiloihinsa teollisuuden ylemmissä tehtävissä toimineita henkilöitä. Harrastusmuodot ovat olleet moninaiset. Juhlia, värikkäitä tapahtumia ja puhetta on riittänyt. Osa tekemisistä on tallentunut kirjallisiksi dokumenteiksi ja kuviksi. Onpa klubitoimintaa taltioitu myös filmille.


title: Warkauden Klubi

text:
Eri sukupolville klubirientojen merkitys on ollut poikkeavaa. Ennen Toisen maailmansodan vuosia klubi oli varsin suljettu, lähes salaseuramainen yhteisö, jonka ovet eivät auenneet kuin harvoille ja valituille. Klubi oli porvarillisen järjestäytymisen muoto, joka tarjosi paikkakunnan eliitille mahdollisuuden yhteiseen vapaa-ajanviettoon. Paikallisen teollisuusjohdon näkökulmasta klubi oli vetovoimatekijä, jolla houkuteltiin korkeasti koulutettuja henkilöitä laajenevan Ahlström-yhtiön vastuullisiin tehtäviin.
Klubitoiminnan luonne muuttui 1940-luvun loppupuolella. Leif Glöersenin patruunamaisten otteiden piiriin lukeutui myös klubin johtaminen. Klubitoiminnassa elettiin 1950-luvulla ja vielä seuraavan vuosikymmenen alussa ”römmiläisen yhteenkuuluvuuden kulta-aikoja”. Aikalaisten mukaan ”meno oli hirveää” juhlien kestäessä aamutunneille. Glöersenin aikana klubitoiminnassa tapahtui myös tiettyä avatumista. Vaikka ainoastaan paikallisjohtajalla itsellään oli oikeus kutsua ulkopuolisia klubivieraita, niin yhä useamman teollisuuden ulkopuolisen henkilön tie johti klubille. Esimerkiksi sairaalan johtavat lääkärit kuuluivat kutsuttavien joukkoon.


title: Warkauden Klubi

text: ”Viimeisen patruunan” lähdettyä Varkaudesta yhtiön uusi paikallisjohto ei antanut klubille enää samanlaista asemaa kuin aiemmin. Klubitoiminta hiljenikin ratkaisevasti 1960-luvun lopulta alkaen. ”Hirveän menon” sukupolven vanhetessa toiminta urautui perinteisten toimintojen järjestämiseen. Klubitoiminnassa tapahtui eräänlainen keloutuminen. Teollisuuden omistussuhteiden muuttuessa 1980-luvun puolivälin taituttua klubitoiminta kohtasi aivan uudenlaiset haasteet. Ahlström-yhtiön valta-ajan päädyttyä oli myös klubitoiminta organisoitava uudelleen. Sekä jäsenoikeuksien että rahoitusjärjetelyjen suhteen oli tehtävä uusia järjestelyjä. Klubitoimintojen säilymisen kannalta arvoonsa nousivat henkilöt, jotka ymmärsivät vuosikymmenien aikana luodun klubikulttuurin merkityksen.


title: Warkauden Klubi

text: Tehtaan klubin nimen muuttaminen Teollisuusklubiksi oli viesti muuttuneesta toimintaympäristöstä. Varkautelaisessa teollisuudessa oli siirrytty korostuneesti yhden teollisuusyrityksen ajasta useiden erillisten yksikköjen aikaan. Aiempien vuosikymmenten tavoin klubitoimintaa markkinoitiin yhtenä mahdollisuutena viettää vapaa-aikaa sivistyneessä seurassa. Parin viimeisen vuosikymmenen aikana erityisesti lasten ja perheiden odotukset on otettu tapahtumia ja tilaisuuksia suunniteltaessa huomioon. Myös lomailu klubin omistamalla mökillä on tyydyttänyt perheiden vapaa-ajan tarpeita.


title: Warkauden Klubi

text:
Varkautelainen klubitoiminta on ollut olennainen osa paikkakunnan vapaaehtoistoimintaa. Palkatonta aherrusta on kertynyt klubin eri vaiheissa mittaamaton määrä. Eittämättä klubi on rikastuttanut teollisuuden johtotehtävissä toimineiden henkilöiden elämää. Varmaa on, että klubirientoja muistellaan vielä monen naurun säestyksellä.
Klubin puitteissa monet yksittäiset henkilöt ovat voineet toteuttaa itseään. Puheenjohtajat, varapuheenjohtajat, sihteerit, taloudenhoitajat, johtokunnan jäsenet, toimikunnissa vaikuttaneet, klubimestarit ja monet muut eri tehtävissä toimineet ovat tehneet vuosikymmenten saatossa parhaansa klubielämän sujumiseksi. On syytä muistaa, että kaikkiaan klubitoiminnoissa mukana olleiden määrä kipuaa useisiin tuhansiin. Ilman klubin toimintaa olisi monet harrastusmahdollisuudet jääneet syntymättä. Esimerkisi tenniksen ja purjehduksen osalta klubi oli suorastaan uraauurtavassa roolissa.


title: Warkauden Klubi

text:
Klubi on ollut myös sukupolvien kohtauspaikka. Vanhemmat klubilaiset ovat siirtäneet osaamistaan nuoremmille sukupolville. Aikanaan kehiteltyjen toimintojen säilyminen osana klubin rientoja osoittaa, kuinka ihmiset voivat vaalia perinteitä ja uudistaa niitä. Yli kahdeksan vuosikymmenen ikäinen klubi voi tarjota rakennusaineita uudenlaisen yhteisöllisyyden synnyttämiselle ja ihmisten kohtaamiselle. Warkauden Tehtaan Klubin alkuaikoina järjestön tavoitteeksi kirjattiin jäsenistön viihtymisen turvaaminen ja seurustelun mahdollistaminen. Warkauden Teollisuusklubin nykyisillä ja tulevilla päättäjillä voikin olla paljon opittavaa aiempien klubilaisten tekemisistä.
Vuosituhannen alku on jo osoittanut, että klubin toiminnassa puhaltavat myötäiset tuulet. Klubilla tavataan tulevaisuudessakin.


Luettelo Tohmajärven julkisista taideteoksista ja muistomerkeistä sisältää Tohmajärven kunnassa olevat pysyvät patsaat, muistomerkit ja muistolaatat. Värtsilän kunta on liitetty Tohmajärveen.


title: Maribo Domprovsti

text: Maribon tuomiorovastikunta ( Maribo Domprovsti) on rovastikunta Lolland-Falsterin hiippakunnassa Tanskan kansankirkossa. Rovastikunta sijaitsee Lollandin kunnan alueella.


title: Maribo Domprovsti

text: Rovastikuntaan kuuluu 23 seurakuntaa ("sogn") ja 11 pastoraattia ("pastorat").


title: Jorma Hurme

text: Jorma Risto Juhani Hurme (s. 17. syyskuuta 1946 Rauma) on suomalainen soudun olympiaedustaja.


title: Jorma Hurme

text: Hurme edusti Suomea Montrealin olympialaisissa 1976 perämiehettömässä nelosessa. Joukkue jäi keräilyerässään neljänneksi eikä päässyt finaaliin. MM-kilpailuissa joukkue sijoittui 11:nneksi vuonna 1975 ja samana vuonna se voitti Pohjoismaiden-mestaruuden. Vuonna 1974 Hurme oli myös mukana MM-kilpailuissa ja vuonna 1973 hän souti kahdeksikossa PM-kisoissa neljänneksi.


title: Jorma Hurme

text: Hurme voitti seitsemän Suomen-mestaruutta nelosessa ja kahdeksikossa. Vuonna 1976 hän edusti Turun Soutajia.


title: Jorma Hurme

text: Jorma Hurmeen pojista Jani Hurme on menestynyt jääkiekkomaalivahti ja Sami Hurme rullakiekon maajoukkuepelaaja sekä nuorten yleisurheilun SM-mitalisti.


title: Erkka Mattila

text: Erkka Leo Olavi Mattila (s. 1. heinäkuuta 1946 Yläne) on suomalainen soudun olympiaedustaja.


title: Erkka Mattila

text: Mattila edusti Suomea Montrealin olympialaisissa 1976 perämiehettömässä nelosessa. Joukkue jäi keräilyerässään neljänneksi eikä päässyt finaaliin. MM-kilpailuissa joukkue sijoittui 11:nneksi vuonna 1975 ja samana vuonna se voitti Pohjoismaiden-mestaruuden. Vuonna 1974 Mattila oli myös mukana MM-kilpailuissa ja vuonna 1973 hän souti perämiehettömässä nelosessa PM-kisoissa hopealle.


title: Erkka Mattila

text: Mattila voitti 20 Suomen-mestaruutta nelosessa, perämiehettömässä nelosessa ja kahdeksikossa. Hän edusti Turun Soutajia.


title: Erkka Mattila

text: Erkka Mattilan vaimo Ritva Mattila (o.s. Saarinen) voitti Suomen-mestaruuden pariaironelosessa vuonna 1969.


title: Pekka Pietilä (soutaja)

text: Pekka Altti Olavi Pietilä (s. 1. tammikuuta 1945 Taivassalo) on suomalainen soudun olympiaedustaja.


title: Pekka Pietilä (soutaja)

text: Pietilä edusti Suomea Montrealin olympialaisissa 1976 perämiehettömässä nelosessa. Joukkue jäi keräilyerässään neljänneksi eikä päässyt finaaliin. MM-kilpailuissa joukkue sijoittui 11:nneksi vuonna 1975, ja samana vuonna se voitti Pohjoismaiden-mestaruuden. Pietilä oli mukana MM-kilpailuissa myös vuosina 1970 ja 1974 sekä PM-kilpailuissa vuonna 1969.


title: Pekka Pietilä (soutaja)

text: "Pietro" Pietilä voitti 15 Suomen-mestaruutta eri veneluokissa vuosina 1964–1977. Hän edusti Turun Soutajia, Nesteen Soutajia ja Wärtsilän Soutajia.


title: Matti Salminen (soutaja)

text: Matti Reima Salminen (s. 13. marraskuuta 1947 Turku) on suomalainen soudun olympiaedustaja.


title: Matti Salminen (soutaja)

text: Salminen edusti Suomea Montrealin olympialaisissa 1976 perämiehettömässä nelosessa. Joukkue jäi keräilyerässään neljänneksi eikä päässyt finaaliin. MM-kilpailuissa joukkue sijoittui 11:nneksi vuonna 1975 ja samana vuonna se voitti Pohjoismaiden-mestaruuden. Salminen oli mukana MM-kilpailuissa myös vuonna 1974 sekä PM-kilpailuissa vuosina 1971, 1973 ja 1977.


title: Matti Salminen (soutaja)

text: Salminen voitti kuusi Suomen-mestaruutta eri veneluokissa vuosina 1972–1975. Hän edusti Turun Soutajia.


title: Nyrkkeilyn Euroopan-mestaruuskilpailut 1955

text: Vuoden 1955 nyrkkeilyn Euroopan-mestaruuskilpailut järjestettiin 27. toukokuuta – 5. kesäkuuta 1955 Länsi-Berliiniissä.


title: Canoa

text: Canoa on Helsingissä vuonna 1932 perustettu melontaseura, joka siirtyi 1970-luvulla Espooseen.


title: Canoa

text: Seuran riveissä Suomen-mestareiksi ovat meloneet muun muassa Kurt Lillqvist, Birger Johansson, Paavo Vaskio, Kaj Leidenius, Rolf Björklund, Kristian Jaatinen, Jorma Lehtosalo, Kari Markkanen ja Hannu Korjula.


title: The Flash (Proben videopeli)

text: The Flash on Proben kehittämä toimintapeli, joka perustuu televisiosarjaan "Flash". Pelin on julkaissut Sega vuonna Sega Master Systemille. Pelissä pelataan DC Comicsin hahmolla Salamalla.


title: Kasperi (suuralue)

text: Kasperi on Seinäjoen suuralue. Se sijaitsee noin kolmen kilometrin päässä kaupungin keskustasta kaakkoon. Suuralueeseen kuuluvat osa-alueet ovat Kasperi, Kivistö itäinen ja Hallilanvuori. Joulukuussa 2016 suuralueen asukasluku oli 5 108, josta suurin osa sijaitsi Kasperin asuinalueella.


title: Painonnosto kesäolympialaisissa 1920 – miesten 67,5 kg

text: Vuoden 1920 kesäolympialaisten painonnoston kevytsarjaan otti osaa 12 kilpailijaa. Kilpailun voitti Viron Alfred Neuland.


title: Matti Salminen (täsmennyssivu)

text: Matti Salminen -nimisiä henkilöitä ovat:


title: Cristóbal Colón (F105)

text: Cristóbal Colón (runkonumero F105) on Espanjan laivaston vuonna 2010 vesillelaskettu Álvaro de Bazán -luokan fregatti.


title: Cristóbal Colón (F105)

text: Alus tilattiin 20. toukokuuta 2005 Navantialta Ferrolista, missä köli laskettiin 29. kesäkuuta 2007. Alus laskettiin vesille 4. marraskuuta 2010 kumminaan kuningatar Margarita ja otettiin palvelukseen 23. lokakuuta 2012.


title: Cristóbal Colón (F105)

text: Alus lähti 9. helmikuuta 2013 Ferrolista Rotaan, minne se saapui 11. helmikuuta. Rotassa aloitettiin aluksen katselmointi, tarkastukset ja koulutus, mikä päättyi 15. helmikuuta. Sikorsky SH-3 teki ensimmäisen lasketumisen aluksen lentokannelle 14. helmikuuta.


title: Cristóbal Colón (F105)

text: Alus lähti 24. helmikuuta 2014 Ferrolista liittyäkseen Intian valtamerellä käynnissä olevaan Atalanta operaatioon. Alus vapautti Djiboutissa sisaraluksensa "Álvaro de Bazánin" palaamaan kotimaahan. Aluksen ollessa edelleen Djiboutissa aluksen tykki laukesi 16. maaliskuuta, mutta kranaatit suuntautuivat merelle yli hotellin ja moskeijan. Alus suojasi Välimerellä "USS Vella Gulfia" 26.-27. kesäkuuta samalla kuin aluksen tutkajärjestelmää säädettiin torjumaan ballistiaohjuksia. Alus palasi kotisatamaansa 11. heinäkuuta.


title: Cristóbal Colón (F105)

text: Heinäkuun puolivälissä 2016 alus oli Norfolkissa Yhdysvalloissa, missä aluksen Aegis-järjestelmään perustuva taistelunjohtojärjestelmä varmennettiin.


title: Kylän linnut

text: Kylän linnut on luontovalokuvaaja Mauri Leivon lintukirja maalaismaisemissa elävistä linnuista. Kirjan on julkaissut Docendo vuonna 2017.


title: Kylän linnut

text: Porvoossa asuva Leivo on biologi ja työskentelee valokuvaajana ja kirjoittajana. Hän on tehnyt aiemmin kahdeksan valokuvateosta.


title: Kylän linnut

text: Sisäkannen alkusanoissa Leivo kirjoittaa, että mukana on vain sellaisia lintulajeja, jotka pesimä- ja ruokailupaikkoinaan hyödyntävät nimenomaan peltoaukeita. Mukana ei siten ole pihojen eikä metsien ja taajamien lintuja. Hän kuitenkin huomauttaa, että rajanveto on epämääräinen. Näin esimerkiksi mukana on merikotka, joita on määrällisesti vähän, mutta ne ovat kuitenkin hyvin näkyvä osa syksyisiä hanhipeltoja. Takasisäkannessa Leivo antaa vinkkejä, miten esimerkiksi maanviljelijä voi auttaa lintuja.


title: Kylän linnut

text: Lintuvalikoima kuvastaa Leivon oman retkeilyalueen Itä-Uudenmaan lajistoa. Leivo tarkentaa "kylä"-sanalle antamaansa merkitystä siten, että se on synonyymi maalais- ja peltomaisemille, ja sanapari "kylän linnut" viittaa pelloilla pesiviin ja niillä ruokaileviin ja levähtäviin lintuihin.


title: Kylän linnut

text: "Suomen Luonto" -lehdessä Jorma Laurila arvioi kirjaa myönteisesti. Hän mainitsee Leivon perehtyneisyyden kotiseutuunsa Itä-Uuteenmaahan ja lahjakkuuden niin visuaalisesti kuin teknisestikin. Kuvissa on mukana lintujen elinympäristö, ja itse lintu saattaa olla pieni, mutta mukana on myös lähikuvia. Tekstissään Leivo kertoo kuvausretkistään, mitä Laurila pitää kiinnostavana. Kirjan taitto on Leivon omaa käsialaa, ja sekin saa Laurilalta kiitoksen: taitto on ilmavaa ja kuvien ja tekstien rytmitys onnistunutta.


title: Kylän linnut

text: Jan Södersved muistuttaa "Linnut"-lehdessä, että tehomaatalous on vähentänyt lintulajeja, kuten Leivo kertoo, eikä voittajia juuri ole. Södersved kiittää taiton ohella tekstin nautinnollisuutta.


title: Kylän linnut

text: "Uusimaa"-lehdessä Tanja Kuisma arvioi kirjan ”huikeaksi ajankuvaksi suomalaisesta maalaismaisemasta ja sen lintuasukkaista”. "Kamera"-lehden Minna Jerrman kiittää aiherajausta mielenkiintoiseksi: ”idylliset lintukuvat tavoittavat raukean kiireettömyyden”, mutta on sitä mieltä, että jotkut yhdistelmäkuvat rikkovat luomutunnelmaa ja ne olisi voinut jättää pois.


title: Hallilanvuori

text: Hallilanvuori on asuinalue Seinäjoella ja osa Kasperin kaupunginosaa, joskin se erottuu varsinaisesta Kasperista omalla sijainnillaan Vuoritien eteläpuolella ja uudemmalla rakennuskannallaan. Alue sijaitsee noin viiden kilometrin etäisyydellä kaupungin keskustasta kaakkoon. Hallilanvuoren väkiluku oli vuoden 2016 joulukuussa 1 010. Alueen rakennuskanta koostuu pääosin omakoti- ja rivitaloista, mutta alueella on myös luhtitaloja.


title: Matti Karjalainen

text: Matti Karjalainen -nimisiä henkilöitä ovat:


title: Brarup Sogn

text: Brarupin seurakunta () on Lolland-Falsterin hiippakuntaan ja Falsterin rovastikuntaan kuuluva Tanskan kansankirkon seurakunta, joka toimii Guldborgsundin kunnan alueella. Seurakunta kuuluu Nordvestfalsterin pastoraattiin. Ennen vuoden 2007 kuntauudistusta seurakunta toimi Nørre Alslevin kunnan alueella.


title: Hevi reissu

text: Hevi reissu on vuonna 2018 ensi-iltansa saanut komediaelokuva, jonka ovat ohjanneet Jukka Vidgren ja Juuso Laatio. Komedia kertoo pikkukylän bändin matkasta kohti unelmien keikkaa Norjassa. Elokuva on ensimmäinen suomalainen komedia, joka on päässyt South by Southwest -festivaalien ohjelmistoon Teksasin Austinissa.


title: Hevi reissu

text: Elokuvan päärooleissa ovat muun muassa Johannes Holopainen, Minka Kuustonen, Max Ovaska, Ville Tiihonen, Antti Tuomas Heikkinen ja Samuli Jaskio. Sivurooleissa ovat muun muassa Martti Syrjä, Kai Lehtinen, Pirjo Lonka ja Pertti Sveholm.


title: Hevi reissu

text: "Hevi reissu" (engl. "Heavy Trip Movie") on suomalais-belgialais-norjalainen yhteistuotanto. Elokuvan on tuottanut Making Movies Oy yhteistyössä Mutant Koala Picturesin ja Umedian kanssa.


title: Galicia (täsmennyssivu)

text: Galicia voi tarkoittaa seuraavia asioita:


title: Luettelo tavaraviennin arvosta maittain

text: Tämä on luettelo ulkomaankaupan tavaraviennin raha-arvosta maittain.


title: Luettelo tavaraviennin arvosta maittain

text: Luettelo perustuu CIA:n World Factbookissa julkaistuun arvioon. Vienti on ilmoitettu miljoonissa Yhdysvaltain dollareissa toimitusehdolla "vapaasti aluksessa" (FOB).


title: Alankomaiden Kultarannikko

text: Alankomaiden Kultarannikko tai Alankomaiden Guinea, virallisesti Alankomaiden alusmaat Guinean rannikolla (), oli Alankomaiden siirtomaa nykyisen Ghanan alueella. Se oli olemassa vuosina 1598–1872. Siirtomaasta tuli Alankomaiden tärkein siirtomaa Länsi-Afrikassa sen jälkeen, kun Portugali oli vallannut Castelo de São Jorge da Mina -linnoituksen vuonna 1637. Siirtomaa tosin joutui sekasortoon 1800-luvun alussa orjuuden lakkauttamisen jälkeen. 6. huhtikuuta 1872 Alankomaiden Kultarannikko luovutettiin juhlallisesti Yhdistyneelle kuningaskunnalle.


title: Miesten ja naisten aivojen eroavaisuudet

text: Miesten ja naisten aivot eivät ole kovin erilaisia. Varsinkin 1980-luvulla vallitsi ajattelutapa jonka mukaan pojat ja tytöt ovat kognitiivisesti samanlaisia. Tämän jälkeen ajattelu on saatettu kyseenalaiseksi ja nykyään enemmistö psykologeista uskoo että jotkin miesten ja naisten osoittamista eroista ovat synnynnäisiä.


text: Niillä kognitiivisilla eroilla, jotka on testattu eri-ikäisillä ja eri kulttuureissa ja eri eläinlajeilla ovat todennäköisesti, vaikkei varmasti, sellaisia että niillä on biologinen perusta. Professori Shahin mukaan esimerkiksi parinmuodostukseen, vanhemmuuteen ja aggressiivisuuteen liittyvät sukupuolten käyttäytymiserot ovat synnynnäisiä eivätkä opittuja. Professori Halpernin mukaan on olemassa paljon dataa joka viittaa biologisiin sukupuolten kognitiivisiin eroihin.


text: Miesten ja naisten aivojen eroavaisuuksia tutkitaan, koska tiedetään että mielialahäiriöt ja ahdistuneisuushäiriöt ovat yleisempiä naisilla ja neurologiset häiriöt kuten autismi ja tarkkaavaisuus- ja ylivilkkaushäiriö (ADHD) yleisempiä miehillä. Sukupuolten aivojen poikkeavia kehityskulkuja selvitetään, jotta näiden häiriöiden syntysyyt saadaan selville. Sukupuolten aivojen eroavaisuuksia tutkitaan myös transsukupuolisuuden selvittämiseksi.


text: Pitkään on ollut vallalla käsitys jonka mukaan naarassukupuoli on oletusarvoinen, ja että urossukupuoli kehittyy lisäämällä ominaisuuksia tähän oletusarvoon. Tämä käsitys pitää paikkansa, mutta vuonna 2017 on saatu selville että naaraaksi kehittyminen edellyttää COUP-TFII-proteiinia, jonka tehtävänä on hävittää urossukupuolelle kuuluvaa kudosta alkiosta. Pitkään vallalla ollut käsitys on siis hieman täsmentynyt.


text: Mekanismeja ja syitä sukupuolten aivojen eroille ei täsmällisesti tiedetä. Niitä pyritään selittämään genetiikalla ja hormoneilla. Geneettisesti miehen ja naisen keskeinen ero on Y-kromosomi, mutta siinä on erittäin vähän geenejä joista suuri vieläpä vain koodaa proteiineja. Y-kromosomin sisältämät geenit tunnetaan hyvin, eikä Y-kromosomia pidetä relevanttina. Kiveksistä erittyvää testosteronia on miehillä monikymmenkertainen määrä naisiin verrattuna ja testosteronia pidetään merkittävänä sukupuolten erojen aiheuttajana. Testosteronin merkittävää vaikutusta tukee se, että androgeeni-insensitiivisyyssyndroomaa sairastavat XY-miehet ovat naisen kaltaisia, koska heidän kehonsa ei reagoi testosteroniin lainkaan.


text: Vuonna 2016 julkaistun tutkimuksen myötä on saatu tietää, että sikiövaiheen altistus testosteronille ohjelmoi neuraaliset kantasolut, jotka vaikuttavat aivojen kasvuun ja sukupuolieroihin. Toisaalta estrogeeneihin eli naishormoneihin kuuluva estradioli aiheuttaa poikien aivojen maskulinisaation. Testosteroni aromatisoituu estrogeeniksi. Estradioli saavutetaan aromataasi-entsyymin avulla. Testosteroni ei ole välttämättä ratkaiseva hormoni eroavaisuuksien kehittymisessä, vaan se saattaa olla vain esiaste, josta muodostuu 5α-reduktaasientsyymin pelkistämänä potentimpaa dihydrotestosteronia sekä aromatisoitumisen kautta estradiolia. Estradioli sitoutuu estrogeenireseptoriin.


text: Aluksi alkioiden hypotalamukset ovat samanlaisia. Naisten ja miesten hypotalamukset kehittyvät alkioina erilaisiksi, koska naarailla täytyy olla kuukautiskiertoa ohjaava mekanismi, kun taas miehiltä se täytyy hävittää. Miehillä alkiovaiheessa estradioli minimoi hypotalamuksen osan. Täysi hypotalamuksen osan häviäminen edellyttää syntymänjälkeistä testosteronialtistusta. Naisilla on myös estradiolia verenkierrossa, mutta se ei vahingoita hypotalamuksen osaa. Tämä saavutetaan siten että naisilla estradioliin kiinnittyy alfafetoproteiini, joka estää estradiolia ylittämästä veri-aivoestettä. Fetoproteiinia on alkion ruskuaispussissa ja sitä erittää sikiön maksa.


text: Miesten aivot ovat keskimäärin 10–15 prosenttia suuremmat kuin naisilla. Miehen aivot painavat keskimäärin 1378 grammaa ja naisten keskimäärin 1248 grammaa. Miesten aivojen suuremmasta koosta huolimatta naisten ja miesten yleisälykkyydessä ei ole juurikaan eroa. Miehillä on aivoissa enemmän harmaata ainetta ja naisilla valkoista ainetta. Naisilla aivokuori (cortex) on paksumpi ja poimuttuneempi. Miehillä on neokorteksissa ("neocortex"), joka vastaa ihmisen ajattelun korkeammista toiminnoista, 16 prosenttia enemmän (23 miljardia) neuroneita kuin naisilla (19 miljardia). Lisäksi miehillä on arviolta 40 prosenttia enemmän (175 biljoonaa) synapseja neokorteksissa kuin naisilla (110 biljoonaa).


text: Miesten aivoissa on aivopuoliskojen sisäisiä yhteyksiä; sen sijaan naisilla yhteydet kulkevat aivopuoliskojen välillä. Nämä erot eivät ole korostuneita alle 14-vuotiailla. Yhteyksien eroavaisuus tarkoittaa, että naisilla on vahvuuksia loogis-intuitiivisessa ajattelussa ja miehillä toimimiseen liittyvässä havainnoimalla ja tekemällä toimia joihin liittyy motorinen kontrolli. Naisten aivopuoliskojen välistä loogis-intuitiivista näennäisen epäloogista ajattelua kutsutaan arkikielessä naisten "tippaleipäaivoiksi" ja miesten yhteen asiaan keskittyvää ja muut asiat poissulkevaa ja suoraviivaista aivopuoliskon sisäistä ajattelua miesten "putkiaivoiksi". Eläintieteilijän, etologin Jussi Viitalan mukaan karrikoitu malli tippaleipä- vai putkiaivoista kuvaa yllättävän hyvin sitä, että miesten ja naisten aivojen rakenteessa on eroa.


text: Heteronaisilla yleensä oikea aivopuolisko on dominoiva. Sen sijaan heteromiehillä yleensä vasen aivopuolisko on dominoiva. Aivojen kuvausten perusteella tiedetään, että homomiesten ja heteronaisten aivojen rakenteet muistuttavat toisiaan; vastaavasti lesbojen ja heteromiesten aivojen rakenteet muistuttavat toisiaan. Homomiesten ja heteronaisten kumpikin aivopuolisko on samankokoinen ja heillä on vasemmassa mantelitumakkeessa enemmän hermoyhteyksiä kuin oikeassa. Lesbojen ja heteromiesten oikea aivopuolisko on vasempaa suurempi, ja hermoyhteyksiä on enemmän oikeassa mantelitumakkeessa. Transihmisillä on aivot jotka eivät ole täysin naisen eivätkä miehen aivot, vaan erilaiset uniikit aivot.


text: Heteronaisilla ja homomiehillä veren virtaus aivoissa on pelkoon ja ahdistukseen liittyville alueille. Sen sijaan heteromiehillä ja lesbonaisilla veren virtaus on aggressiivisuuteen liittyville alueille. Miehet ovat aggressiivisempia ja kilpailuhenkisempiä kuin naiset. Heteromiehet ovat fyysisesti aggressiivisempia kuin homomiehet.


text: Sarah M. Burken et. al tutkimuksessa vuodelta 2017 löydettiin merkittävät erot heteronaisten ja heteromiesten aivoista aivokuvauksella. Toisaalta lesbojen ja homomiesten aivot olivat lähes identtisiä.


text: Käsitys aivojen sukupuolittuneisuudesta on vanha. Perinteisessä käsityksessä poikasikiön kiveksistä erittyy testosteronia joka maskulinisoi aivot miehisiksi. Psykologi Daphna Joelin ajatuksen mukaan ei ole olemassa erillisiä miesten ja naisten aivoja, vaan kaikkien ihmisten aivot olisivat intersex-mosaiikki, joissa on enemmän tai vähemmän mies- tai naistyypillisiä anatomisia piirteitä. Joelin tutkimus osoittaa, että naisten ja miesten aivoissa ja käyttäytymisessä on eroja, mutta ihmisen aivoja ei voi anatomisesti jaotella kahteen erilliseen luokkaan. Tutkimuksessa käytettiin aivokuvia joista vertailtiin aivojen eri osien kokoja. Osien kokoa vertailemalla vain 0–8 prosentilla henkilöistä oli täysin miestyyppiset tai täysin naistyyppiset aivot. Suurin osa henkilöistä oli puolivälissä.


text: Miehen aivoja pidetään pidetään systematisoivina ja naisen aivoja empatisoivina. Se tarkoittaa että miehellä on taipumus ymmärtää ja rakentaa systeemejä. Sen sijaan naisella on taipumus empatiaan. E-S-teoriaa on kehittänyt professori Simon Baron Cohen.


text: Yhdysvaltojen psykologiyhdistyksen (APA) mukaan älykkyysosamäärätestit on laadittu sillä tavalla, että niissä ei esiinny sukupuolittaisia eroja.


text: Naisilla on verbaaliset keskukset molemmissa aivopuoliskoissa. Miehillä sen sijaan on vain yksi verbaalinen keskus, joka sijaitsee vasemmassa aivopuoliskossa. Naisilla on taipumus käyttää enemmän sanoja keskustellessaan tai kuvaillessaan tapahtumaa, tarinaa, henkilöä, esinettä, tunnetta tai paikkaa. Miehillä on lisäksi vähemmän yhteyksiä sanakeskusten ja muistojen ja tunteiden välillä. Naiset ovat parempia puhumaan tunteista, emootioista ja tuntemuksista sekä ovat kiinnostuneempia puhumaan näistä.


text: Yhdysvaltalaisten SAT-tasokokeiden verbaalisessa osiossa joka testaa kriittistä lukutaitoa miehet saavat keskimäärin aavistuksen korkeampia pisteitä kuin naiset keskimäärin (neljä pistettä vuonna 2015). Kuitenkin kirjoitusosiossa naiset saavat keskimäärin noin 10 pistettä enemmän kuin miehet keskimäärin (490 ja 478 vuonna 2015).


text:
Naiset pärjäävät miehiä paremmin kielellistä sujuvuutta (verbal fluency) mittaavassa tehtävässä jossa tulee keksiä mahdollisimman paljon sanoja jotka alkavat annetulla alkukirjaimella (esim. kirjaimella D 60 sekunnissa).
Miehet keksivät keskimäärin 25 sanaa ja naiset keskimäärin 37 sanaa.


text: Homomiehet pärjäävät kielellisissä tehtävissä paremmin kuin heteromiehet. Homomiehet pärjäävät kielellistä sujuvuutta mittaavassa testissä (alkukirjain 60 sekunnissa) jopa paremmin kuin naiset.


text: Naiset ovat puheliaampia kuin miehet, koska naisella on enemmän aivoissaan Fox2p-proteiinia. Proteiini on löydetty myös muilta lajeilta. Rotilla on niin päin että urosrotilla on kyseistä proteiinia naarasrottia enemmän. Rotilla sama proteiini vaikuttaa niin, että urospuolinen rottapoikanen itkee enemmän, jolloin emo hoivaa tätä enemmän kuin hiljaisempaa naaraspuolista rottapoikasta.


text: Miehillä on taipumus olla parempia erilaisissa spatiaalisissa kyvyissä. Sukupuolten eroavaisuus spatiaalisissa kyvyissä on osoitettu toistuvaksi. Näihin kuuluu esimerkiksi esineen rotaatio mielessä. Miehet ovat myös parempia arvioimaan kulmia ja navigoimaan. Miehillä on parempi paikantaju ja miehet käyttävät navigoinnissa hippokampusta. Miehet käyttävät paremmin toimivia navigointitapoja. Tästä on seurauksena, että miehet kysyvät harvemmin suuntaohjeneuvoja. Rotilla vuosikymmeniä sitten tehdyt kokeet osoittivat urosrottien olevan parempia navigoinnissa. Miesten paremmat spatiaaliset kyvyt selittyvät päälakilohkolla.


text: Naisilla jotka ovat sikiöaikana altistuneet korkeille testosteronipitoisuuksille on paremmat spatiaaliset kyvyt kuin muilla naisilla. Spatiaalisten kykyjen kehittyminen liittyy siis testosteronin vaikutukseen aivoissa.


text: Lesbonaiset pärjäävät spatiaalisessa tietoisuudessa paremmin kuin heteronaiset.


text: On yleisesti ajateltu niin että pojat ovat parempia matematiikassa kuin tytöt. Yhdysvaltalaisten SAT-tasokokeiden matematiikkaosiossa pojat ovat saaneet toistuvasti korkeampia pisteitä kuin tytöt. Eroavaisuus on jatkunut keskeytyksettä vuodesta 1967. Vuonna 2016 poikien keskiarvo oli 524 pistettä ja tyttöjen keskiarvo 494 pistettä. 30 pisteen ero keskiarvoissa on tilastollisesti merkitsevä.


text: Sadasta maailman parhaista shakinpelaajista vain kaksi prosenttia on naisia. 1479:stä shakin suurmestarista vain 31 on naisia. Suurmestari Nigel Shortin mukaan pitäisi hyväksyä tosiasiana että miehet ovat aivoiltaan virittyneet paremmiksi shakissa. Psykologi Robert Howardin mukaan se että miehet ovat parempia shakissa kuin naiset selittyy osin synnynnäisellä kyvykkyydellä.


text: Autismi on miehillä neljä kertaa yleisempää kuin naisilla. Autismin yleisyyteen miehillä saattaa vaikuttaa NRXN3-geeni, joka ilmenee enemmän tai eri tavalla miehen aivoissa. Professori Simon Baron Cohenin ja Autism Research Centren (ARC) kehittämän teorian mukaan autistisen ihmisen aivot ovat hypermiehiset aivot. Baron Cohenin mukaan naisten aivot voidaan mieltää empatisoiviksi ja miehen aivot systematisoiviksi. Tällöin autistiset aivot edustaisivat äärimmäistä miestyyppistä aivoa. Samalla se tarkoittaisi, että autistisissa aivoissa suuri pyrkimys systematisointiin mutta pieni pyrkimys empatisointiin.


text: Bonnin yliopiston 91 henkeä käsittäneessä tutkimuksessa testosteronilisän havaittiin tekevän koehenkilöistä rehellisemmän. Testosteronin annostelulla on vaikutus totuuden puhumiseen. Testosteroni toimii jonkinasteisena totuusseeruumina. Totuudellisuus on havaittavissa vaikkei kukaan saisi valhetta selville. Tutkijoiden arvauksen mukaan testosteroni tekee ihmisestä omakuvastaan kiinnostuneemman, ja valehtelu vaurioittaa omakuvaa.


text: Erään kyselytutkimuksen mukaan naiset päästävät oman kertomansa mukaan enemmän pieniä valheita jotka tekevät arkipäivästä helpompaa kuin miehet. Näihin kuuluvat esimerkiksi sairaspäivän pitäminen tekaistulla syyllä ja tekosyiden keksiminen kun eivät halua jotakin tehdä.


text: Testosteronilla on kaikista käyttäytymisen piirteistä suurin vaikutus ahdistuksen tunteeseen. Miehet eivät siis koe ahdistuksen tunnetta kuten naiset. Ahdistuneisuudesta on tehty hiirikokeita, joissa hiirten ahdistumista on koetettu sokkeloissa. Naisilla diagnosoidaan enemmän ahdistuneisuushäiriötä kuin miehillä. Naisilla ilmaantuvuus elämän aikana on 30,5 prosenttia ja miehillä 19,2 prosenttia.


text: Migreenin ilmaantuvuus naisilla on 18 prosenttia ja miehillä kuusi prosenttia. Kolminkertainen ero migreenin ilmaantuvuudessa on merkittävä. Naiset myös kokevat migreenin eri tavalla kuin miehet. Migreenit johtuvat aivojen rakenteellisista eroavaisuuksista.


text: Transsukupuolisilla jotka muuttavat fenotyyppinsä naisesta mieheksi (FtM) testosteronihormonihoidoilla on antanut mahdollisuuden tutkia testosteronin vaikutuksia aivoissa. Aivokuvaukset ennen hormonihoidon aloittamista ja sen jälkeen osoittavat transsukupuolisille annostellun testosteronin muuttavan aivojen fyysisiä rakenteita. Havaitut erot ovat mitattavia. Harmaa aine väheni kielellisiin kykyihin liittyvissä Brocan ja Wernicken alueissa. Näiden alueiden fyysinen volyymi pieneni, mutta valkoisen aineen reitit alueiden välillä vahvistuivat. Tutkijat eivät olleet osanneet odottaa valkoisen aineen reittien vahvistumista. Tämä selittää naisten erilaista kyvykkyyttä kielellisissä tehtävissä ja miksi naisia yleisesti pidetään kielellisesti taitavampina.


title: Petri Ilmarinen

text: Petri Seppo Kullervo Ilmarinen (s. 9. kesäkuuta 1968 Hämeenlinna) on suomalainen arkkitehti. Arkkitehdin tutkinnot Teknillinen korkeakoulu (TKK 1997 Espoo) ja California Institute of Architecture (SCI-Arc 1996 Los Angeles), opintoja Wienin Kuvataideakatemiassa 1990-1993 (Akademie der Bildenden Kunste Wien). Hän aloitti omat toimistot 1990 Wienissä Itävallassa, 1993 Hämeenlinnassa ja Helsingissä Suomessa sekä 1995 Los Angelesissa.


title: Petri Ilmarinen

text: Petri Ilmarinen on suunnitellut mm. useita liikuntarakennuksia, kuten Elenia Areenan sekä Ritari-areenan, Hämeenlinnan Uimahallin ja Vanajanlinnan Linna Golfin nykyasun laajennuksineen ja muutoksineen Hämeenlinnassa.


title: Gedesby Sogn

text: Gedesbyn seurakunta ( Gedesby Sogn) on Lolland-Falsterin hiippakuntaan ja Falsterin rovastikuntaan kuuluva Tanskan kansankirkon seurakunta, joka toimii Guldborgsundin kunnan alueella. Seurakunta kuuluu Skelby-Gedesbyn pastoraattiin. Ennen vuoden 2007 kuntauudistusta seurakunta toimi Sydfalsterin kunnan alueella.


title: Sievi FS

text: Sievi FS (Jokilaaksojen Futsalin Tuki ry) on vuonna 2016 perustettu ylivieskalainen futsalseura. Miesten edustusjoukkue pelaa Futsal-Liigassa. Seura on saavuttanut yhteensä kolme Suomen mestaruutta, joista yksi on tullut uuden seuran nimissä. Aiemmat mestaruudet ovat tulleet F.C. YPA ry:n alaisuudessa toimineen Sievi Futsalin nimissä, joka toimi vuosina 2004-2016. Sievi FS:n organisaatioon kuuluu yhteensä neljä joukkuetta: miehissä kaksi, pojissa yksi ja naisissa yksi.


title: Sievi FS

text: Sievi FS pelaa kotiottelunsa Sievin monitoimihallissa, koska Ylivieskassa ei ole riittävän kokoista palloiluhallia futsaliin.


title: Sievi FS

text: Vuonna 2016 Jokilaaksojen Futsalin Tuki ry osti F.C. YPA ry:ltä Futsal-Liigalisenssin ja oikeudet futsaliin.


title: Sievi FS

text: Suomen ensimmäinen futsalista kertova dokumentti Sievi Futsal Euroopassa kuvattiin vuonna 2015, ja se kertoo Sievi Futsalin matkasta UEFA Futsal Cupin esikarsintakierroksesta Gibraltarilla.


title: Sievi FS

text:
Maalivahdit
Kenttäpelaajat
Taustahenkilöt(**) Kaudella 2015-2016 alkukauden päävalmentajana toimi Radik Akhmetkhanov ja vuoden vaihteen jälkeen Kimmo Mattila.


title: Sievi FS

text: (*) Tammikuussa 2013 Jani Paananen erotettiin päävalmentajan paikalta ja Juuso Mattila veti kauden loppuun vuoden vaihteen jälkeen.


title: Segura-luokka

text: Segura-luokka on Espanjan laivaston kuuden aluksen muodostama miinantorjunta-alusluokka.


title: Segura-luokka

text: Alusten propulsiojärjestelmä koostuu kahdesta MTU-Bazán 6V 396 TB83 -dieselmoottorista, kahdesta COMBIMAC:n sähkömoottorista ja kahdesta Voith-Schneider VSP 18 GH/135:sta. Propulsiojärjestelmä tuottaa 560 kilowattia, mikä mahdollistaa 14 solmun huippunopeuden. Sähköntuotantoon aluksilla on kolme Isotta Franschinin V1312 generaattoria. Alusten toimintamatka on 2 000 merimailia 12 solmun nopeudella.


title: Segura-luokka

text: Aluksilla on merenkulkututka Kelvin-Hughes 1007, merivalvontatutka Koden MDC 1550 ja kaikuluotain VDS AN/SQQ-32 (Sp). Taistelunjohtojärjestelmä on FABA MCM ja viestijärjestelmät mahdollistavat SHF SATCOM, INMARSAT, UHF, HF ja VHF yhteydet. Miinantorjuntajärjestelmänä on joko yksi tai kaksi Pluto Plus sukellusvenettä ja Minesniper sekä dopplerluotain EDO 3060.


title: Segura-luokka

text: Alusten miinantorjuntakalustoon kuuluu yksi tai kaksi Pluto Plus miehittämätöntä sukellusvenettä.


title: Noël des enfants qui n’ont plus de maison

text: Noël des enfants qui n'ont plus de maison ("Kotinsa menettäneiden lasten joulu") on Claude Debussyn joulukuussa 1915 säveltämä joululaulu sooloäänelle ja pianolle säveltäjän omiin sanoihin. Auguste Durand julkaisi kappaleen seuraavana vuonna. Laulu jäi säveltäjän viimeiseksi ja hän kirjoitti sen sairaana ennen seuraavan päivän leikkausoperaatiota. Pituutta kappaleella on noin kaksi ja puoli minuuttia.


text:
"Nous n’avons plus de maisons !
Les ennemis ont tout pris, tout pris, tout pris,
Jusqu’à notre petit lit!
Ils ont brûlé l’école et notre maître aussi,
Ils ont brûlé l’église et monsieur Jésus-Christ,
Et le vieux pauvre qui n’a pas pu s’en aller!
Nous n’avons plus de maisons!
Les ennemis ont tout pris, tout pris, tout pris,
Jusqu’à notre petit lit!


text:
Bien sûr! Papa est à la guerre,
Pauvre maman est morte!
Avant d’avoir vu tout ça.
Qu’est-ce que l’on va faire ?
Noël, petit Noël, n’allez pas chez eux, n’allez plus jamais chez eux, punissez-les !
Vengez les enfants de France !
Les petits Belges, les petits Serbes, et les petits Polonais aussi !
Si nous en oublions, pardonnez-nous.
Noël ! Noël ! surtout, pas de joujoux,
Tâchez de nous redonner le pain quotidien.


text:
Nous n’avons plus de maisons!
Les ennemis ont tout pris, tout pris, tout pris.


text:
Jusqu’à notre petit lit!
Ils ont brûlé l’école et notre maître aussi,
Ils ont brûlé l’église et monsieur Jésus-Christ,
Et le vieux pauvre qui n’a pas pu s’en aller !


text:
Noël ! Écoutez-nous, nous n’avons plus de petits sabots !
Mais donnez la victoire aux enfants de France."


text:
"Meillä ei ole enää koteja,
Viholliset veivät kaiken, veivät kaiken, veivät kaiken,
jopa pienen sänkymme!


text:
He polttivat koulun ja opettajan myös,
He polttivat kirkon ja herran Jeesuksen Kristuksen,
Ja erään vanhan miesparan, joka ei päässyt karkuun,


text:
Meillä ei ole enää koteja,
Viholliset veivät kaiken, veivät kaiken, veivät kaiken,
jopa pienen sänkymme!


text:
Isä on sodassa, totta kai,
äitiraukka on kuollut!
Ennen kuin näki tämän kaiken.


text:
Mitä on tehtävä?
Joulu, pieni joulu,
älä mene heidän luokseen,
älä enää koskaan mene heidän luokseen,
rankaise heitä!
Kosta ranskan lapsien puolesta!
Pienten belgialaisten, pienten serbialaisten,
ja pienten puolalaisten myös!
Jos unohdimme jotkut, anna meille anteeksi.
Joulu! Joulu! Etenkään ei leluja,
Kamppaile, että saisimme taas jokapäiväisen leivän.


text:
Joulu! Kuuntele meitä, meillä ei ole enää pieniä puukenkiäkään,
mutta anna voitto Ranskan lapsille!"


title: Gilbert Bozon

text: Gilbert Fernand Charles Bozon (19. maaliskuuta 1935 Troyes – 21. heinäkuuta 2007 Tours) oli ranskalainen uimari, olympiamitalisti ja Euroopan mestari. Erityisesti selkäuinnissa menestynyt Bozon teki urallaan kolme henkilökohtaista maailmanennätystä lyhyellä radalla.


title: Gilbert Bozon

text: Bozon saavutti 17-vuotiaana 100 selkäuinnissa olympiahopeaa Helsingissä 1952 hävittyään Yhdysvaltain Yoshinobu Oyakawalle. Hän kilpaili myös Melbournen kesäolympialaisissa 1956. Torinon EM-kilpailuissa 1954 Bozon voitti 100 metrin selkäuinnissa Euroopan mestaruuden ja sijoittui Ranskan 4×200 metrin vapaauintiviestijoukkueesa hopealle. Bozon ui myös kaksi kultaa Välimeren kilpailuista 100 metrin selkäuinnista vuosina 1951 ja 1955.


title: Gilbert Bozon

text: Bozon ui selkäuinnissa lyhyellä radalla kolme henkilökohtaista maailmanennätystä: 100 metrillä vuosina 1952 ja 1955 ja 200 metrillä vuonna 1953. Hän kuoli pitkällisen sairauden jälkeen 72-vuotiaana heinäkuussa 2007.


title: Jack Taylor

text: Jack Taylor –nimisiä henkilöitä ovat:


title: Pohjanmaan Partiolaiset

text: Pohjanmaan Partiolaiset ry on Etelä-, Keski- ja Pohjois-Pohjanmaan sekä Pohjanmaan maakuntien alueella toimiva partiopiiri ja Se on yksi Suomen Partiolaisten yhdestätoista partiopiiristä. Piirin jäseninä on 140 piirin alueella toimivaa partiolippukuntaa. Pohjanmaan Partiolaiset ry:n tehtävänä on alueen lippukuntien tukeminen kuuden toiminnanalan kautta, joita on alue, koulutus, talous, ohjelma, projekti, talous, yhteiskuntasuhteet ja viestintä


title: Pohjanmaan Partiolaiset

text: Piirin toimistolla on kolme toimipaikkaa piirin alueella, jotka sijaitsevat Oulussa, Ylivieskassa ja Vaasassa. Piirillä on neljä palkattua työntekijää. Pohjanmaan Partiolaisten jäsenlehti on Pohjan Puhuri.


title: Horbelev Sogn

text: Horbelevin seurakunta () on Lolland-Falsterin hiippakuntaan ja Falsterin rovastikuntaan kuuluva Tanskan kansankirkon seurakunta, joka toimii Guldborgsundin kunnan alueella. Seurakunta kuuluu Horbelev-Falkerslevin pastoraattiin. Ennen vuoden 2007 kuntauudistusta seurakunta toimi Stubbekøbingin kunnan alueella.


title: Viipurin suoviljelysyhtiö

text: Viipurin suoviljelysyhtiö (Kärr-Odlings-Bolaget i Wiborg) oli Viipurin pitäjässä toiminut osakeyhtiö.


title: Viipurin suoviljelysyhtiö

text: Yhtiön perustaminen juonsi juurensa Itä-Suomen nälänhätään vuonna 1835. Yhtiön tarkoitus oli antaa nälänhädän johdosta kiertolaisiksi joutuneille mahdollisuus työpalvelukseen, vähentää hallatuhoja ja näyttää paikalliselle rahvaalle esimerkkiä.


title: Viipurin suoviljelysyhtiö

text: Yhtiö viljeli viljaa usealla suolla. Viljelyä varten soita ojitettiin, kuokittiin ja kulotettiin. Yhtiö toimi ainakin Kilposuolla, Nikusensuolla, Lautalansuolla, Pekkasensuolla, Kiilasaunasuolla ja Kurimuksensuolla.


title: Viipurin suoviljelysyhtiö

text: Yhtiön osakepääomaksi tuli aluksi 6 900 pankkoruplaa. Osakepääomaa kuitenkin nostettiin myöhemmin. Vuonna 1844, kun yhtiö luultavasti purettiin, ilmoitettiin, että yhtiöön sijoitetuista 43 000 pankkoruplasta 30 000 oli menetetty.


title: Press It

text: Press It on eteläkorealaisen laulajan Lee Taeminin ensimmäinen studioalbumi, joka julkaistiin 23. helmikuuta 2016.


title: How to Be a Human Being

text: How to Be a Human Being on englantilaisen indie-rock yhtye Glass Animalsin toinen studioalbumi, jonka julkaisi Caroline International ja Harvest Records. Albumissa on yksitoista kappaletta, joista jokainen kuvaa yhtä albumin kannessa esiintyvää henkilöä. Henkilöt perustuu oikeisiin ihmisiin, joita yhtyeen laulaja on tavannut kiertueiden aikana.


title: How to Be a Human Being

text: Albumi oli ehdolla vuoden 2017 Mercury Prize - kilpailussa. Kappaleille "Life Itself", "Youth", "Season 2 Episode 3", "Pork Soda" ja "Agnes" on julkaistu musiikkivideot.


title: Aaron Staton

text: Aaron Staton (s. 10. elokuuta 1980 Huntington, Länsi-Virginia) on yhdysvaltalainen näyttelijä. Hänet tunnetaan parhaiten roolistaan Kenneth Cosgrovena draamasarjassa "Mad Men".


title: Rich Sommer

text: Rich Sommer (s. 2. helmikuuta 1978 Toledo, Ohio) on yhdysvaltalainen näyttelijä. Hänet tunnetaan parhaiten roolistaan Harold Cranena draamasarjassa "Mad Men".


title: Kiernan Shipka

text: Kiernan Brennan Shipka (s. 10. marraskuuta 1999 Chicago, Illinois) on yhdysvaltalainen näyttelijä. Lapsena uransa aloittanut Shipka tunnetaan parhaiten roolistaan Sally Draperina draamasarjassa "Mad Men". Lisäksi hän on ääninäytellyt Jinoraa animaatiosarjassa "The Legend of Korra". Vuonna 2018 Shipka alkoi näytellä pääroolia Netflix-alkuperäissarjassa "".


title: Kiernan Shipka

text: Shipka alkoi esiintyä printtimainoksissa jo vauvaikäisenä. Hän muutti vanhempiensa ja siskonsa kanssa Los Angelesiin ollessaan kuusivuotias. Osana "Mad Menin" näyttelijäkaartia Shipka sai parhaan ensemble-suorituksen SAG-palkinnon vuosina 2008 ja 2009.


title: Kiernan Shipka

text: Vuonna 2017 Shipka näytteli Bette Davisin tytärtä B.D. Hymania minisarjassa "". Tammikuussa 2018 hänen ilmoitettiin esiintyvän Netflixin uutuussarjassa "", joka perustuu samannimiseen sarjakuvaan. Shipka näyttelee sarjassa päähenkilöä, Sabrina Spellmania. 1990-luvun komediasarjassa "Sabrina, teininoita" hahmoa esitti Melissa Joan Hart.


title: Hämeenlinnan seudun joukkoliikenne

text:
Hämeenlinnan seudun joukkoliikenteellä tarkoitetaan Hämeenlinnan ja sen ympäryskuntien alueella tapahtuvaa bussiliikennettä. Hämeenlinna muodostaa yhdessä Janakkalan ja Hattulan kanssa Hämeenlinnan seudullisen joukkoliikennealueen, jonka bussiliikenne järjestetetään yhteistyössä liikenteenharjoittajien kanssa. Bussiliikenteessä tehtiin linjastouudistus, joka otettiin käyttöön 4.6.2017.
Joukkoliikennejärjestelmässä on käytössä lippu- ja maksujärjestelmä Waltti. Waltti-järjestelmään siirryttiin 11.8.2016. Käytettäviä lipputyyppejä ovat kertaliput, sekä Waltti- korteille ladattavat arvo - ja kausiliput. Bussiliikenteessä on käytössä vyöhykepohjainen hinnoittelu, joka jakaa Hämeenlinnan alueen kolmeen vyöhykkeeseen A, B ja C.


title: Hämeenlinnan seudun joukkoliikenne

text: Kaupunkiliikenteen päälinjat 1-5 sekä 40 ovat joka päivä ajettavia. Linjat 10-14 sekä 16 ja 17 ovat arkipäiväliikenteeseen painottuvia bussilinjoja. Kaikki kaupunkilinjat ajavat Hämeenlinnan linja-autoaseman ja rautatieaseman kautta. Kaupunkiliikenteessä toimii myös yksi palvelulinja, linja 7 (palvelulinja Seiska). Kaupunkiliikenteen linjoilla on kolme liikennöitsijää: Inter Kuljetus Oy (linjat 2, 4, 12, 13, 40), Länsilinjat Oy (linjat 5, 10, 14, 16, 17) ja Vekka Liikenne Oy (linjat 1, 3, 7, 11).


title: Hämeenlinnan seudun joukkoliikenne

text: Myöhemmin mahdollisesti aloittavat linjat 15 Turenki - Kankaantausta – Keskussairaala sekä 18 Visamäki – Keskussairaala – Kettumäki.


title: Hämeenlinnan seudun joukkoliikenne

text: Linjat 151-157 Turenki - Kiipula - Leppäkoski - Tervakoski Linjat 161-166 Turenki - Tervakoski


title: Hämeenlinnan seudun joukkoliikenne

text: Linjat 620 ja 621 ajavat Hämeenlinnasta Pekolan, Parolan ja Lepaan kautta Tyrväntöön. Linja 621 ajaa lisälenkin Parolan koulukeskuksen kautta. Linjoja 620 ja 621 ajetaan arkisin yhteensä seitsemän vuoroa kumpaankin suuntaan ja lauantaisin kaksi. Lisäksi arkiaamuina ajetaan yksi vuoro linjalla 622 Tyrvännöstä Hämeenlinnaan Tavastian kampukselle.


title: Hämeenlinnan seudun joukkoliikenne

text: Hattulan sisäiset linjat 651 - 655 ajavat Parolasta ja kiertävät Vanajaveden länsipuolisia kyliä. Linja 656 ajetaan kerran arkipäivässä Parolasta Hämeenlinnaan Aulangon kautta.


title: Hämeenlinnan seudun joukkoliikenne

text: Linjat 602 ja 610 ajavat Hämeenlinnasta Pälkäneentien kautta Hauholle. Linja 601 ajaa vain Hauholta Hämeenlinnaan. Linja 640 ajaa Hattulan Retulaan.


title: Hämeenlinnan seudun joukkoliikenne

text: Kyläpussit ja Tassu-bussi ovat haja-asutusalueiden palvelulinjoja. Palvelulinjat ovat kaikille avointa liikennettä, mutta erityisen hyvin ne palvelevat ikäihmisiä tarjoten asiointiyhteyden lähitaajamaan. Palvelulinjat voivat myös poiketa tarvittaessa reitiltään korkeintaan 2 km ja hakea kutsusta jopa kotiovelta.


title: Hämeenlinnan seudun joukkoliikenne

text: Palvelulinjoilla ja kyläpusseilla on linjanumerot joita käytetään muun muassa reittioppaassa.


title: Zoo TV Tour

text: Zoo TV Tour (kirjoitettu myös muodoissa ZooTV, ZOO TV ja ZOOTV) oli irlantilaisen rock-yhtye U2:n vuosina 1992–1993 järjestämä kiertue, joka seurasi yhtyeen vuoden 1991 studioalbumia "Achtung Baby". Kiertueella U2 konsertoi stadioneilla ja areenoilla Pohjois-Amerikassa, Euroopassa, Australiassa, Uudessa-Seelannissa ja Japanissa. Kiertue erosi huomattavasti yhtyeen uran aiemmista konserttikiertueista, ja sen tarkoituksena oli tukea U2:n musiikillisesti uutta tyyliä, jonka "Achtung Baby" -albumi oli aloittanut. Zoo TV Tour on tunnettu muun muassa massiivisista ja monipuolisista lavasteistaan sekä sen satiirisesta suhtautumisesta populaari- ja televisiokulttuuriin ja median asemaan. U2 esiintyi kiertueella konserteissaan uuden imagonsa turvin aiempaa kevytmielisempänä, ironisempana ja itseään väheksyvänä yhtyeenä tehdäkseen eroa 1980-luvun vakavaan lavaesiintymiseensä.


title: Zoo TV Tour

text: Kiertueen lavasteisiin lukeutui visuaalisia efektejä ja videoita välittäviä videotauluja sekä televisionäyttöjä, osittain lentävillä Trabant-autoilla rakennettu valaistus, satelliittitelevisiolinkkejä ja mastoja. Zoo TV Touria on lavasteidensa johdosta luonnehdittu multimediatapahtumaksi, jonka tarkoituksena monen muun ohella oli esimerkiksi pilkata rock-musiikin kaupallistumista. U2:n laulaja Bono esiintyi konserteissa kolmessa eri lavahahmossa, jotka vaihtelivat kappaleiden mukaan. Bonon luomia lavahahmoja kiertueella olivat soittamillan pilapuheluilla konserttiyleisöä viihdyttänyt omahyväinen paholaishahmo Mr. MacPhisto, ahne televisioevankelista Mirror Ball Man ja egoistinen rock-tähti The Fly.


title: Zoo TV Tour

text: Zoo TV Tourin konserteissa U2 aloitti show'n soittamalla kuudesta kahdeksaan uutta "Achtung Baby" -albumin kappaletta, ennen kuin soittaisi vanhoja kappaleitaan. 157 konserttia kattanut kiertue käynnistyi Floridasta vuoden 1992 helmikuussa ja päättyi Tokioon vuonna 1993. Vuonna 1993 yhtye levytti albumin "Zooropa" ennen kiertueen saapumista Euroopan stadioneille. Värikäs ja monipuolinen Zoo TV Tour herätti kriitikoiden arvosteluissa eriäviä mielipiteitä, mutta sai suurimmaksi osaksi positiivisen vastaanoton, ja sitä on myöhemmin pidetty yhtenä rockin merkittävimmistä ja muistettavimmista kiertueista. Vuonna 1992 se oli taloudellisesti menestynein kiertue Pohjois-Amerikassa, ja sen lipunmyynti ylitti yhteensä 5.3 miljoonan dollarin rajan.


title: Zoo TV Tour

text: Yhtye taltioi vuoden 1993 marraskuussa konserttinsa Sydneyn jalkapallostadionilla Grammy-palkituksi konserttivideoksi "".


title: Zoo TV Tour

text: U2:n vuoden 1987 studioalbumi "The Joshua Tree" oli nostanut yhtyeen kansainväliseksi tähdeksi. Erityisesti Yhdysvalloissa yhtyeen suosion kasvu oli räjähdysmäinen. Yhtyeen aiempien kiertueiden tapaisesti myös Joshua Tree -kiertue oli tyyliltään minimalistinen ja seesteinen kokonaisuus, jonka avulla yhtye toi julki poliittisia ja yhteiskunnallisia näkemyksiään. Yhtye sai maineen totisena ja vakavana kokoonpanona, mutta joutui myöhemmin samasta syystä myös pilkan kohteeksi vuonna 1988 albumin ja dokumenttielokuvan "Rattle and Hum" myötä. Amerikkalaiseen roots-musiikkiin pohjautunutta "Rattle and Humia" ja erityisesti elokuvaa pidettiin lähinnä teennäisenä tuotoksena, ja U2:ta pidettiin nyt omahyväisenä ja suurieleisenä. Yhtyeen vuoden 1989 Lovetown Tour -kiertue ei enää vieraillut Yhdysvalloissa, ja kiertueen päätyttyä laulaja Bono ilmoitti ”yhtyeen vetäytyvän pois ja miettivän asioita uudelleen.” Lovetown Tourin jälkeen U2 vietti tauon julkisesta esiintymisestä ja uuden musiikin julkaisemisesta.


title: Zoo TV Tour

text: Varhaisimmat ideat Zoo TV Tourista kehkeytyivät vuoden 1989 Lovetown Tour -kiertueella, kun yhtye kiinnostui radio-ohjelmoinnista. Tämän taustalla oli suuri yleisö, jonka yhtye tavoitti radiossa esitettyjen konserttiensa välityksellä. U2 kiinnostui myös videon käyttämisestä eri tavoin konserteissaan. Yhtye työsti ideoitaan uudesta kiertueesta vuoden 1990 lopulla levyttäessään tulevaa "Achtung Baby" -albumiaan Berliinissä. Albumin levyttämisen aikana he katsoivat televisiosta Sky Newsin esittämää ohjelmaa Persianlahden sodasta, koska muita englanninkielisiä ohjelmia ei esitetty. Kyllästyttyään kuulemaan sodasta he katsoivat paikallisia saippuaoopperoita ja automainoksia. Tästä syntyi idea median käyttämisestä teemana seuraavalla kiertueella: yhtye ajatteli television hämärtäneen rajan uutisten ja viihteen välille.


title: Zoo TV Tour

text: U2 ja "Achtung Babyn" tuottanut Brian Eno innostuivat kehittämään audiovisuaalisen show’n, jonka osana videomonitoreista esitettäisiin sekä suorana lähetettävää että ennakkoon taltioitua videokuvaa. Ajatuksena oli tehdä pilaa massamediasta. Pitäessään taukoa levyttämisestä yhtye kutsui lavasuunnittelija Willie Williamsin luokseen Teneriffalle vuoden 1991 helmikuussa. Williams oli hiljattain työskennellyt David Bowien videosisältöä hyödyntäneellä Sound+Vision Tour -kiertueella, ja oli innokas viemään ”rock-konsertin tasolle, josta kukaan ei ollut vielä unelmoinut.” Yhtye soitti Williamsille "Achtung Babyn" kappaleita, joiden inspiraation lähteenä olivat toimineet muun muassa industrial-musiikki, vaihtoehtorock ja elektroninen tanssimusiikki, ja kertoivat hänelle myös termin ”Zoo TV”, josta Bono piti. Williams sai kuulla myös yhtyeen mieltymyksestä itäsaksalaiseen Trabant-autoon, jonka yhtye näki muuttuvan Euroopan symbolina. Williamsin mielestä yhtyeen intohimoinen suhtautuminen Trabantiin oli ”todella outo”, mutta hän lisäsi sen ideoihinsa kiertuetta varten.


title: Zoo TV Tour

text: Ensimmäinen tapaaminen kiertuetta koskien järjestettiin vuoden 1991 kesäkuussa Williamsin, yhtyeen, manageri Paul McGuinnessin, taiteilija Catherine Owensin ja kiertueen tuotantopäälliköiden Steve Iredalen ja Jake Kennedyn kesken. Williams esitteli muille ideansa, joka käsitti Trabant-autojen lisäksi muun muassa videonäyttöjen sijoittamisen ympäri lavaa. Williams ja yhtye suunnittelivat kiertueen lavarakennelmaa varten monia ideoita, joista vain osa kuitenkin pystyttiin toteuttamaan käytännössä. Eräs toteutumatta jääneistä ideoista tunnettiin nimellä ”Motorway Madness”, ja se tarkoitti mainostaulujen lisäämistä konserttilavalle tienvarsimainosten tapaisesti. Elokuuhun mennessä lavarakennelman Trabanteja sisältäneestä valaistuksesta oli luotu prototyyppi. Williams vietti suurimman osan vuodesta 1991 lavarakennelmaa suunnitellen. Catherine Owens keräsi eurooppalaisia ja amerikkalaisia visuaalisen suunnittelun osaajia luomaan sisältöä konserttien videoruuduille: joukossa olivat muun muassa ohjaaja Mark Pellington, taiteilija David Wojnarowicz sekä satiirinen ryhmä nimeltä Emergency Broadcast Network.


title: Zoo TV Tour

text: Marraskuussa 1991 U2 päätti kiertueen nimen olevan Zoo TV Tour, ja kiertueen lavarakennelman perusajatus oli lyöty lukkoon. Paul McGuinness järjesti matkan Itä-Saksaan, jotta kiertuetta varten voitiin ostaa Trabanteja toimintansa lakkauttaneesta tehtaasta Chemnitzissä.


title: Zoo TV Tour

text: Siinä missä U2:n 1980-luvun kiertueiden lavastukset olivat olleet tyyliltään minimalistisia ja vähäeleisiä, Zoo TV Tourin lavastus oli monimutkainen kokonaisuus, jonka tavoitteena oli ylikuormittaa konserttiyleisön aisteja. Konserttilavan suurilta video- ja televisionäytöiltä välitettiin yhtyeen jäsenten lähikuvien lisäksi ennalta taltioituja videoita, suoria televisiolähetyksiä ja erilaisia fraaseja. Tarkoitus oli paitsi tehdä pilaa, myös ottaa kantaa laajalle levittäytyneestä teknologiasta, ja muun muassa tämän vuoksi kiertuetta on usein kuvattu luonteeltaan ironiseksi.


title: Zoo TV Tour

text: Konserttilavasta käytettiin kiertueen aikana eri versioita. Zoo TV Tourin kaksi ensimmäistä osuutta koostuivat vain areenakonserteista, joten myös lavastus oli hieman pienempi. Philips tuotti areenakonserttien lavasteisiin neljä videoruuduista rakennettua seinämää (”Vidiwalls”), joiden lisäksi lavalla oli 36 televisionäyttöä ja kuusi lavan yläpuolelle ripustettua Trabant-autoa. Päälava yhdistyi kulkuluiskan avulla pienempään B-lavaan, joka sijaitsi irrallaan suuremmasta esiintymislavasta. B-lavan vieressä sijaitsi seitsemäs Trabant, joka toimi diskopallona ja DJ-pisteenä.


title: Zoo TV Tour

text: Vuoden 1992 Pohjois-Amerikan stadioneilla soitettuja konsertteja varten Williams muokkasi lavarakennelmaa yhteistyössä kollegoidensa Mark Fisherin ja Jonathan Parkin kanssa. Fisher ja Park olivat aiemmin vastanneet muun muassa The Rolling Stonesin Steel Wheels Tourin lavasuunnittelusta. Lavarakennelma laajeni merkittävästi kiertueen siirtyessä stadioneille: esiintymislavan koko kasvoi 76 metriä leveäksi ja pituussuunnassa 24 metriä syväksi, ja areenakonserteissa käytettyjen Vidiwalls-seinämien rinnalle otettiin käyttöön neljä vielä suurempaa videoruutua. Ulkoilmassa järjestetyt stadionkonsertit toivat lavasuunnitteluun myös haasteita valaistuksen osalta, sillä lavalla ei ollut kattoa. Lavarakennelman valaistus sijoitettiin tämän vuoksi yhtyeen taakse. Lavastus aiheutti myös käytännönhuolen konsertin ulkopuolella: konserttilavalle mastoja muistuttamaan rakennetut tornit olivat niin korkeita, että Yhdysvaltain ilmailuhallinto vaati niihin kiinnitettäväksi vilkkuvia varoitusvaloja. Lavan ulkonäköä verrattiin muun muassa tieteiselokuva "Blade Runnerin" futuristisiin kaupunkimaisemiin ja kyberpunk-kirjailija William Gibsonin teoksiin. Päälava ja B-lava yhdistyivät 46 metriä pitkän ”catwalkin” avulla. Lavarakennelmaan lukeutui yhteensä 176 kaiutinkoteloa, 312 halkaisijaltaan 46 senttimetrin subwooferia, 592 halkaisijaltaan 25 senttimetrin keskiäänikaiutinta, 18 videoprojektoria, 26 mikrofonia sekä kaksi kannettavaa Betacamia ja Video 8:a. Lavan yllä roikkui yhteensä 11 Trabantia.


title: Zoo TV Tour

text: Vuoden 1993 stadionkonserteissa lavarakennelma pieneni rajallisen budjetin vuoksi, ja lavan yllä roikkuvista Trabant-autoista luovuttiin lukuun ottamatta kolmea, rumpusetin taakse ripustettua autoa. Videonäytöt korvattiin kuutioilla, koska näytöt eivät olleet riittävän kirkkaita konsertteihin kesäisessä Euroopassa, jossa päivänvalo jatkui iltamyöhäiselle asti. Euroopan stadionkonserteissa lavastuksessa oli mukana konfettitykkejä, jotka ampuivat yleisön sekaan Zoo Ecu -seteleitä ja Irlannissa poikkeuksellisesti Zooropa-kondomeja.


title: Zoo TV Tour

text: Video- ja televisionäyttöjen hallitsemiseksi rakennutettiin kolme ja puoli miljoonaa dollaria maksanut kuvatarkkaamo. Konserttilavan alla oli Philipsin tilaustyönä yhtyeelle valmistama Philips CD-i -järjestelmä, joka koostui viidestä kuvaa välittävästä kamerajärjestelmästä, kahdestatoista Laserdisc-soittimesta sekä satelliittilautasesta. Järjestelmän käyttämiseen vaadittiin yhteensä 12 ohjaajaa, 19 videoryhmän työntekijää sekä kaksi erillistä miksausasemaa.


title: Zoo TV Tour

text: Huolimatta konserteissa käytetyn teknologian monimutkaisuuksista ja haasteista U2 ei halunnut tapahtuman monipuolisuuden joutuvan koetukselle. Yhtye päätti, että mahdollisuus joustaa konserttien pituudessa ja sisällössä olisi tapahtuman tärkeimpiä päämääriä. Tämän turvin yhtyeellä oli mahdollisuus tuoda konsertteihinsa mukaan improvisointia, joka tarjosi mahdollisuuden poiketa muutoin tarkoin suunnitellun konsertin käsikirjoituksesta. Kitaristi The Edge on sanonut sen olleen eräs tärkeimmistä päätöksistä, jonka yhtye teki kiertuetta ajatellen, sillä huolimatta tarkoin suunnitellusta kokonaisuudesta se toi silti konserttiin aidon live-esityksen tunnelman.


title: Zoo TV Tour

text: 180-henkinen kiertuehenkilökunta käytti matkustamiseen 12 linja-autoa sekä nimellä Zoo Plane tunnettua suihkukonetta. Pohjois-Amerikan stadioneilla järjestettyjä konsertteja varten vaadittiin 52 rekka-autoa kuljettamaan yhtyeen yli tuhannen kilon painoisia laitteistoja, lähes viiden kilometrin mittaisia virtajohtoja, kahtatoista trukkia sekä 36 tuhannen kilon nosturia. Miljoonan dollarin konserttilavan rakentaminen vei 40 tuntia, ja sen rakentamiseen osallistui konserttipaikkakunnilla 200 paikallista työläistä. Kiertueella käytetty äänijärjestelmä vaati toimiakseen yli miljoona wattia ja painoi 27 tuhatta kiloa.


title: Zoo TV Tour

text: U2 aloitti harjoittelun kiertuetta varten vuoden 1991 joulukuussa Dublinissa. "Achtung Babyn" kappaleiden äänimaailmojen luominen uudelleen livekonserteissa osoittautui haasteelliseksi jo harjoituksissa. Yhtye harkitsi hetkellisesti myös taustamuusikoiden palkkaamista, mutta päätti lopulta pitäytyä nelihenkisenä kokoonpanona.


title: Zoo TV Tour

text: Zoo TV Tour julkistettiin yleisölle 13. helmikuuta 1992, hieman yli kaksi viikkoa ennen kiertueen ensimmäistä konserttia. Ensimmäisten konserttien lipunmyynti käynnistyi kaksi päivää julkistamisen jälkeen. Kiertue käynnistyi 29. helmikuuta 1992 Floridan Lakelandista, jossa yhtye soitti Lakeland Civic Centerissä. Zoo TV Tourin ensimmäisen osan aikana U2 soitti 32 konserttia Pohjois-Amerikan sisäareenoilla helmikuusta huhtikuuhun. U2 ei ollut kiertänyt Pohjois-Amerikassa vuoden 1988 jälkeen. Yhdysvalloissa livekonsertit elivät 1990-luvun alussa laskukauttaan, ja Zoo TV Tourin kahden ensimmäisen osion aikataulu salli lähes poikkeuksetta yhtyeelle vain yhden konsertin per kaupunki. Kiertueen avauskonsertin liput myytiin loppuun puhelimitse neljässä minuutissa. Lippuja kaupattiin mahdollisimman vähän lippupisteissä niiden jälleenmyynnin vähentämiseksi. Monien kaupunkien puhelinverkot menivät sekaisin puhelimitse tapahtuneen lipunmyynnin takia: esimerkiksi losangelesilainen puhelinyhtiö Pacific Bell raportoi vastaanottaneensa neljän tunnin sisällä 54 miljoonaa puhelua lippuja koskien, kun taas Bostonissa puhelinverkko kaatui hetkellisesti suuren puhelinliikenteen vuoksi.


title: Zoo TV Tour

text: 19. helmikuuta 1992 U2 matkusti Dublinista Yhdysvaltoihin valmistautuakseen kiertueen aloittamiseen. Toisin kuin moni yhtyeen uran edellisistä kiertueista, Zoo TV Tour käynnistyi neljä kuukautta "Achtung Babyn" julkaisemisen jälkeen, jotta yhtyeen fanit olivat saaneet aikaa tehdä tuttavuutta uuden musiikin ja tyylin kanssa. "Achtung Baby" oli myynyt kansainvälisesti seitsemän miljoonaa ja Yhdysvalloissa kolme miljoonaa kappaletta ennen ensimmäistäkään konserttia.


title: Zoo TV Tour

text: Kiertueen toinen osio käsitti 25 areenakonserttia Euroopassa alkukesästä 1992. Euroopan-kiertue julkistettiin jo 30. huhtikuuta, mutta yksityiskohdat konserttien lipunmyynnistä pidettiin salassa kunnes radioissa alettiin tiedottaa lipunmyynnin alkaneen lippupisteissä. Euroopassa lipunmyynti rajoitettiin monissa maissa kahteen lippuun per asiakas jälleenmyynnin ehkäisemiseksi. Kiertueen massiivisten tuotantokustannusten ja pienempien konserttiareenoiden vuoksi yhtye teki Euroopan areenakonserteillaan tappiollisen tuloksen. Manageri Paul McGuinness oli suunnitellut suurempia ulkoilmakonsertteja järjestettäväksi Berliinissä, Torinossa, Puolassa ja Wienissä, mutta lopulta näistä ainoastaan Wienin-konsertti toteutui.


title: Zoo TV Tour

text: Areenakonserttien menestyksen pohjalta Zoo TV Tour laajeni myös stadioneille vuonna 1992. Yhtye kiersi Pohjois-Amerikan stadioneilla vuoden 1992 syksyn Outside Broadcast -nimen saaneella osuudella, ja Euroopan stadioneilla yhtye konsertoi Zooropa-osuuden merkeissä vuoden 1993 kesällä. Outside Broadcast -konserttien valmistelut käynnistyivät Hersheypark Stadiumilla Pennsylvanian Hersheyssa vuoden 1992 elokuussa. Yhtye soitti stadionilla myös julkisen harjoituskonsertin elokuun 7. päivänä. Stadionkiertueen aloittamista vaikeuttivat tekniset vaikeudet sekä aikatauluongelmat. Yhtye joutui lykkäämään Outside Broadcast -osion ensimmäistä virallista konserttia Giants Stadiumilla vain kuusi päivää ennen konserttia lavarakennelman kasaamisessa ilmenneiden ongelmien vuoksi. Lisäksi suurin yhtyeen käyttämistä videonäytöistä oli tuhoutunut myrskyssä. Outside Broadcast -konserttien alkaessa "Achtung Baby" oli ylittänyt Yhdysvalloissa jo neljän miljoonan kappaleen myyntirajan. Euroopan stadioneilla soitettujen Zooropa-konserttien lipunmyynti alkoi marraskuussa 1992. Zooropa-kiertue oli U2:n ensimmäinen eurooppalaisilla stadioneilla. Australiassa, Uudessa-Seelannissa ja Japanissa U2 kiersi marras-joulukuun 1993 ajan Zoomerang-osion merkeissä.


title: Zoo TV Tour

text: Vaikka Music Television toimi yhtyeen sponsorina kiertueella, U2 ei hankkinut kiertueelle virallisia yhteistyökumppaneita. Yhtye, erityisesti rumpali Larry Mullen Jr., oli epävarma siitä, että kiertue olisi taloudellisesti kannattava. Zoo TV Tour kustansi päivittäin 125,000 dollaria huolimatta siitä, oliko kyseessä konsertti- vai välipäivä. Yhtye oli pyytänyt Philipsiä lahjoittamaan medialaitteistoa kiertueelle, mutta joutui kuitenkin maksamaan ne itse. Selvitäkseen suurista menoista U2 pyysi paikallisilta promoottoreilta etukäteen suuria takuusummia, minkä vuoksi promoottorin puolestaan nostivat lippujen hintoja toisinaan keskimääräistä suuremmiksi. Tämän vuoksi joitain kiertueen konsertteja ei myyty loppuun, ja monet loppuunmyydyistä konserteista tuottivat voittoa vain neljästä viiteen prosenttia.


title: Zoo TV Tour

text: U2 aloitti kiertueen jokaisen konsertin soittamalla kuudesta kahdeksaan uutta "Achtung Baby" -albumin kappaletta osoittaakseen, ettei ollut enää sama yhtye kuin 1980-luvulla. Konsertin aloittavana kappaleena toimi albumin avausraita ”Zoo Station”, jonka aikana laulaja Bono saapui konserttilavalle The Fly -lavahahmossaan painautuen siluetiksi yhtä lavan vilkkuvaa videonäyttöä vasten. ”Zoo Stationia” seurasi useimmiten kappale ””, jonka aikana lavarakennelman video- ja televisioruuduilla vilkkui sarja tiuhaan vaihtuvia fraaseja, aforismeja ja sanoja, joita olivat muun muassa ”Taste is the enemy of art” (), ”Religion is a club” (), ”Ignorance is bliss” (), ”Watch more TV” (), ”Everything you know is wrong” () sekä ”Believe” (), joka haihtui jättäen jälkeensä sanan ”lie” (). Zoo TV Tourin ensimmäisellä viikolla media raportoi virheellisesti, että eräs esitetyistä fraaseista olisi ollut ”Bomb Japan Now” (), minkä seurauksena yhtye joutui julkaisemaan virallisen lausunnon, jossa he kielsivät väitteen. Ennen kuin yhtye aloitti kappaleen ”Even Better Than the Real Thing”, Bono katseli lavalla suoria televisiolähetyksiä siirtyen kanavalta toiselle. ”Even Better Than the Real Thingin” aikana videotauluilla vilahteli satunnaisia kuvia televisiolähetyksiin ja populaarikulttuuriin liittyen, ja Bono kuvasi itseään sekä muuta yhtyettä videokameralla.


title: Zoo TV Tour

text: Kappaleen ”Mysterious Ways” aikana lavalla esiintyi vatsatanssija. Vuoden 1992 areenakonserteissa vatsatanssijana esiintyi Christina Petro, mutta myöhemmin kiertueen edetessä numeron esitti kappaleen musiikkivideollakin näytellyt U2:n koreografi Morleigh Steinberg, joka alkoi kiertueen aikana seurustelemaan yhtyeen kitaristi The Edgen kanssa. Kappaleen ”” aikana videotauluilla esitettiin kappaleen nimi eri kielillä kirjoitettuna sekä pätkiä Mark Pellingtonin ohjaamasta kappaleen musiikkivideosta, jolla esiintyi juoksevia biisoneita. Video johti kappaleen päätteeksi valokuvaaja David Wojnarowiczin valokuvaan biisoneista, jotka putoavat jyrkänteen reunalta. ”Until the End of the Worldin” aikana Bono leikitteli lavalla jälleen videokamerallaan, kun taas kappaleessa ”Tryin’ to Throw Your Arms Around the World” hän veti lavalle yleisön seasta naispuolisen katsojan tanssitettavakseen. Pohjois-Amerikan stadionkiertueen aikana konsertin settilistaan tuotiin uutena lisäyksenä kappale ”New Year’s Day”.


title: Zoo TV Tour

text: Myös rumpali Larry Mullen Jr. lauloi toisinaan konserteissa esittäen oman versionsa The Dublinersin tunnetuksi tekemästä kappaleesta ”Dirty Old Town”. Toisinaan Mullen tulkitsi myös muita irlantilaisia kansanlauluja, kuten ”The Wild Rover” ja ”Whiskey in the Jar”.


title: Zoo TV Tour

text:
U2 esitti "Achtung Baby" -albumin kappaleet kiertueen konserteissa hyvin uskollisina niiden alkuperäisille albumiversioille. Koska albumin kappalemateriaali oli hyvin monipuolista, yhtye käytti konserteissa usein ennalta nauhoitettuja tai lavan ulkopuolelta soitettuja osuuksia esimerkiksi lyömäsoittimien, koskettimien sekä kitararaitojen aikaansaamiseksi. Yhtye on käyttänyt ennalta nauhoitettuja taustaraitoja myös myöhemmillä kiertueillaan.
Konsertin puolessavälissä U2 siirtyi soittamaan B-lavalle. Zoo TV Tour oli yksi ensimmäisistä suuren tuotantoluokan kiertueista, joilla käytettiin B-lavaa. Yhtyeen saapuminen B-lavalle oli tarkoitus olla ”vastalääke Zoo TV:lle.” Ajatus B-lavan käytöstä oli saanut innoituksensa Elvis Presleyn "’68 Comeback Special" -konsertista. Yhtye soitti B-lavalla usein konsertin rauhallisempia numeroita, joita olivat muun muassa ”Angel of Harlem”, ”When Love Comes to Town”, ”Stay (Faraway, So Close!)” sekä Lou Reed -cover ”Satellite of Love”. Monien kriitikoiden keskuudessa yhtyeen esiintymistä B-lavalla verrattiin katuesiintyjien soittoon, ja sitä pidettiin yhtenä konsertin kohokohdista.


title: Zoo TV Tour

text: B-lavalla soitetun osuuden jälkeen U2 soitti, konsertista riippuen, joko kappaleen ”” tai ”Sunday Bloody Sunday”, jota seurasivat "The Joshua Tree" -albumillakin peräkkäisessä järjestyksessä soitetut ”Bullet the Blue Sky” ja ”Running to Stand Still”. ”Bullet the Blue Skyn” aikana videoruuduilla esitettiin palavia ristejä ja hakaristejä, ja ”Running to Stand Stillin” elävöittämiseksi Bono siirtyi yksin takaisin B-lavalle esittäen kappaleen ajan heroiiniriippuvaista. Kappale päättyi hetkeen, jolloin Bono esitti piikittävänsä itseään. Tämän jälkeen lavan ympäristö täyttyi punaisella ja keltaisella savulla, ja aikana yhtye kokoontui takaisin päälavalle soittaakseen "The Joshua Tree" -albumin avausraidan ”Where the Streets Have No Name”. Yhtye päätti konsertin pääosan useimmiten kappaleeseen ”Pride (In the Name of Love)”, jonka aikana videotauluilla esitettiin pätkiä Martin Luther King, Jr.:n puheesta. Toisinaan päätöskappaleena toimi ”I Still Haven’t Found What I’m Looking For”, jota esitettiin kuitenkin myös konsertin B-lavalla soitetussa osassa.


title: Zoo TV Tour

text: Pohjois-Amerikan stadionkiertueelta alkaen konsertin pääosan ja encoren välissä videoruuduilla esitettiin videoklippejä kiertueella videoiduista ripittäytymisistä. Konserttiyleisöä rohkaistiin ripittäytymään videokameran edessä ennen konsertin alkua ja sanomaan, mitä ikinä halusivatkaan. Videolle taltioitui ripittäytymisiä muun muassa rintojaan vilauttaneesta naisesta sekä miehestä, joka kertoi tappaneensa ystävänsä auto-onnettomuudessa. Kun yhtye aloitti konsertin encoren, Bono saapui lavalle vuoden 1992 konserteissa lavahahmona Mirror Ball Man ja vuoden 1993 konserteissa hahmona Mr. MacPhisto. Usein encoren käynnistänyttä kappaletta ”” tukivat videonäytöillä esitetyt Richard Nixonin, Margaret Thatcherin, Paul Gascoignen ja Jimmy Swaggartin valokuvat. Esityksen tarkoituksena oli kritisoida ahneutta, ja kappaleen aikana lavalle satoi käteisrahaa.


title: Zoo TV Tour

text: Encoren aikana Bono soitteli lavahahmossaan pilapuheluja esimerkiksi puhelinseksinumeroihin, tilasi takseja sekä Detroitissa myös 10 000 pitsaa. Detroitissa toimitettiin konserttipaikalle lopulta sata pitsaa. Tavanomaisesti hän myös soitteli paikallisille poliitikoille sekä Valkoiseen taloon yrityksenään saada puhelinyhteys Yhdysvaltain presidentti George H. W. Bushiin. Hän ei koskaan tavoittanut presidentti Bushia puhelimitse, mutta myöhemmin presidentti mainitsi lehdistötilaisuudessa olleensa tietoinen puhelinsoitoista.


title: Zoo TV Tour

text: ”Ultraviolet (Light My Way)” ja ”With or Without You” seurasivat usein konsertin pilapuhelunumeroa. Viimeisenä kappaleena kuultiin useimmiten "Achtung Baby" -albumin päätösraita ”Love Is Blindness”, jonka lopussa Bono lauloi toisinaan pätkän Elvis Presleyn kappaleesta ”Can’t Help Falling in Love” ja totesi, että ”Elvis on yhä rakennuksessa.” Konsertti päättyi viimeisen kappaleensa myötä hiljaisessa tunnelmassa vastakohtana sen äänekkäälle ja näyttävälle alulle. U2 halusi myös luopua yleisön ja yhtyeen yhteislauluna tunnetun kappaleen ”40” käyttämisestä konserttiensa päätösnumerona.


title: Zoo TV Tour

text: Konsertin päätyttyä videoruuduilla esitettiin teksti ”Thanks for shopping at Zoo TV” ().


title: Zoo TV Tour

text: ABBA-yhtyeen Benny Andersson ja Björn Ulvaeus nousivat yhdessä lavalle ensimmäisen kerran vuosiin vieraillessaan 11. kesäkuuta 1992 kiertueen Tukholman-konsertissa, jossa he esittivät U2:n kanssa ABBA:n kappaleen ”Dancing Queen”. Yhtye oli esittänyt kappaletta myös kiertueen aiemmissa konserteissa. Muita Zoo TV Tourin vierailevia esiintyjiä olivat muun muassa Guns N’ Rosesin laulaja Axl Rose, U2:n tuottaja Daniel Lanois sekä Jo Shankar.


title: Zoo TV Tour

text: Vuoden 1992 kesäkuussa U2 konsertoi kesken Euroopan-kiertueensa Manchesterissa ”Stop Sellafield” -konsertissa protestoiden Sellafieldin ydinvoimalahanketta. Konsertin lava muutettiin mukailemaan Zoo TV Tourin konserttilavaa yhtyeen esitystä varten. Konserttia seuranneena päivänä yhtye osallistui myös Greenpeacen järjestämään tilaisuuteen, jossa suuri ryhmä mielenosoittajia sekä mediaa kokoontui Sellafieldin rannalle.


title: Zoo TV Tour

text: Kun kiertue siirtyi Pohjois-Amerikan stadioneilla, Lou Reed esitti kappaleen ”Satellite of Love” yhtyeen kanssa. Bono julisti konsertissa Lou Reedin olleen suuri U2:n innoittaja ja sanoi, että yhtye oli varastanut jokaisen kappaleensa Reediltä. Lopun kiertueen ajan Reed vieraili konserteissa nauhoitetun videon muodossa, jolloin hän lauloi ”Satellite of Loven” duettona Bonon kanssa videoruutujen välityksellä.


title: Zoo TV Tour

text: Kirjailija Salman Rushdie saapui yhtyeen kanssa lavalle Lontoossa, jossa yhtye konsertoi Wembleyn stadionilla vuonna 1993. Rushdie uhmasi julkisella esiintymisellään aiemmin saamaansa fatwaa, joka hänelle oli tuomittu teoksen "Saatanalliset säkeet" myötä. Teoksen saatanallisiin viittauksiin nojaten Rushdie kohtasi konserttilavalla Bonon Mr. MacPhisto -lavahahmon todeten, että ”todellisilla paholaisilla ei ole sarvia.” U2:n asisti Adam Clayton muisteli tapahtunutta vuonna 2010: ”Bono oli kutsunut Salman Rushdiea lavalle jokaisessa Zoo TV Tourin konsertissa. Kun soitimme Wembleylla, Salman saapui henkilökohtaisesti paikalle ja stadion räjähti. Larryn kasvoilta saattoi nähdä, että me emme odottaneet sitä tapahtuvaksi. Salman oli sen jälkeen vakituinen vierailija. Hänellä oli backstage-passi, jota hän käytti niin usein kuin oli mahdollista. Mieheksi, jonka olisi pitänyt pysytellä piilossa, hänet oli erittäin helppo nähdä paikalla.”


title: Zoo TV Tour

text: Laulaja Bono esiintyi konserteissa kolmessa eri lavahahmossa, jotka vaihtelivat kappaleiden mukaan. Bonon lavahahmoja kiertueella olivat soittamillan pilapuheluilla konserttiyleisöä viihdyttänyt omahyväinen paholaishahmo Mr. MacPhisto, ahne televisioevankelista Mirror Ball Man ja egoistinen rock-tähti The Fly. Lisäksi hän pukeutui kappaleiden ”Bullet the Blue Sky” ja ”Running to Stand Still” aikana armeijatyyliseen taisteluliiviin ja lippalakkiin sekä mikrofonilla varustettuihin kuulokkeisiin. Esityksellään hän kuvasti Vietnamin sotaa.


title: Zoo TV Tour

text: Bonon roolihahmojen avulla U2 pyrki muuttamaan imagonsa leikkisämmäksi. Bono sanoi yhtyeen yrittäneen ”olla oma itsensä koko 1980-luvun ajan epäonnistuen siinä, mikä inspiroi heitä Zoo TV:n luomiseen.” Lavahahmojen kautta yhtyeen onnistui pitää hauskaa tekeytymällä kokonaan toisiksi ihmisiksi tai eri versioiksi omista persoonistaan. The Edge on kertonut yhtyeen olleen innostunut ajatuksesta ”murskata U2 ja aloittaa alusta.” Yhtye näki huumorin olevan sopiva vastaus omaan negatiivisuuteensa, ja sen turvin yhtye voisi välittää yhä tärkeänä pitämiään asioita yleisölle uudella tavalla.


title: Zoo TV Tour

text: Bono oli kehittänyt The Fly -hahmon "Achtung Babyn" laulunkirjoittamisen aikana. Hahmo sai innoituksensa ”The Flyn” säveltämisen aikana Bonon humoristisessa mielessä käyttämistä ylisuurista aurinkolaseista. Bono kirjoitti ”The Flyn” sanoituksen luomansa hahmon näkökulmasta saaden aikaan yksittäisistä aforismeista ja lausahduksista kootun kappaleen. Bono värjäsi hiuksensa mustaksi vastaamaan hahmon tummaa esiintymisasua. Hän on kuvaillut The Flyn ulkonäön olevan ”Lou Reedin aurinkolasien, Elvis Presleyn takin ja Jim Morrisonin housujen yhdistelmä.”


title: Zoo TV Tour

text: The Fly oli Bonon lavahahmona jokaisen konsertin alussa, ja hän esiintyi hahmossaan usein konsertin puoliväliin saakka. The Flyn myötä Bonon lavaesiintyminen muuttui 1980-luvun vakavaluonteisesta tyylistä rehenteleväksi ja tyylikkääksi. Hän imitoi hahmollaan egoistisen rock-tähden elkeitä. Hän omaksui ajattelutavan, jonka mukaan hänellä oli hahmon turvin ”lupa olla egomaani”. The Fly seurasi yhtyettä hänen mukanaan myös konserttilavan ulkopuolella: roolihahmo oli läsnä myös muissa julkisissa esiintymisissä sekä esimerkiksi yhtyeen yöpyessä hotelleissa. Bonon mukaan ”sekopäinen The Fly” tarjosi hänelle mahdollisuuden suurempaan sananvapauteen olemalla kykenevä sanomaan julkisesti asioita, joita hän ei voinut itse ilmaista.


title: Zoo TV Tour

text: Hopeisena hohtavaan, lameekankaasta valmistettuun pukuun sekä hopeisiin kenkiin ja cowboyhattuun pukeutunut Mirror Ball Man oli Bonon parodia ahneista amerikkalaisista televisioevankelistoista, autokauppiaista ja show-esiintyjistä. Hahmo oli saanut innoituksensa Phil Ochsin Elvis Presley -tyylisestä hahmosta, jota Ochs oli esittänyt vuoden 1970 kiertueellaan. Bonon mukaan Mirror Ball Man oli ”amerikkalainen showmies, jolla oli itseluottamusta ja vetovoimaa katsoa peiliin ja antaa suudelma omalle peilikuvalleen. Hän (Mirror Ball Man) rakasti käteistä rahaa, ja piti itseään Jumalan lahjana. Jos hän on onnistunut tienaamaan, hän ei voinut sortua virheisiin.” Bono puhui hahmona esiintyessään liioitellulla Etelävaltioiden korostuksella. Mirror Ball Man esiintyi kiertueen konserteissa encoren aikana soittamassa pilapuheluja, usein Valkoiseen taloon. Mirror Ball Man oli mukana kiertueella vuoden 1992 ajan.


title: Zoo TV Tour

text: Mr. MacPhisto oli Bonon omahyväinen paholaishahmo, joka oli saanut nimensä Faust-legendan Mefistofeleestä. Hahmon nimi oli alun perin Mr. Gold, sillä MacPhiston vaatetuksen muodostivat kultainen lameepuku ja kultaiset platform-kengät. Hahmon kasvoilla oli kalpea meikki ja huulipunaa, ja päässä pirunsarvet. Mr. MacPhisto puhui ylikorostetulla englantilaisen yläluokan aksentilla. Hahmo luotiin eurooppalaiseksi vastineeksi amerikkalaiselle Mirror Ball Manille, jonka se korvasi konserteissa vuonna 1993. Mr. MacPhisto sai alkunsa alun perin näytelmästä "The Black Rider". Hahmo luotiin vuoden 1993 ensimmäistä konserttia edeltäneenä päivänä. Bonon mukaan tuloksena oli ”vanha englantilaispaholainen, joka oli jo parhaat vuotensa nähnyt pop-tähti.” Konsertin päättäneessä Elvis Presley -coverissa ”Can’t Help Falling in Love” hahmo lauloi lapsekkaalla tavalla, minkä johdosta hahmon esiintymistä pidettiin monissa arvosteluissa eräänä konserttien kärkkäimpänä kohtauksena. Bono jatkoi myös pilapuhelujen soittamista MacPhiston turvin. Pilapuhelujen uhrit valikoituivat konserttipaikkojen mukaan, ja useimmiten soittojen ja irvailun kohteena oli paikallinen poliitikko.


title: Zoo TV Tour

text: U2 levytti kahdeksannen studioalbuminsa "Zooropa" vuoden 1993 keväällä Dublinissa, kun Zoo TV Tour oli tauolla. Alun perin se oli tarkoitus julkaista EP:nä markkinoimaan Euroopan stadionkonsertteja. Yhtye kuitenkin päätyi levyttämään täysimittaisen albumin, ja "Zooropan" kaikki kymmenen kappaletta äänitettiin kuudessa viikossa. Albumia ei saatu valmiiksi ennen kuin kiertue jatkui, joten yhtye lensi Euroopan-kiertueen ensimmäisen kuukauden ajan takaisin Dubliniin levyttämään albumia vapaa-ajallaan. Työskentely jatkui usein aamuyön tunneille asti, jonka jälkeen yhtye matkusti seuraavaan maahan uutta konserttia varten. Basisti Adam Clayton kuvaili albumin tekoa ”hulluimmaksi asiaksi, jonka itselleen saattoi tehdä” ja rumpali Larry Mullen Jr. ”hulluksi, mutta hyvällä tavalla.” Yhtyeen manageri Paul McGuinness sanoi myöhemmin yhtyeen lähes polttaneen itsensä loppuun albumin tekemisen aikana.


title: Zoo TV Tour

text: "Zooropa" julkaistiin 5. heinäkuuta 1993, ja se oli saanut vaikutteensa Zoo TV Tourin teknologiasta ja mediasta. Se oli yhä suurempi musiikillinen tyylimuutos kuin "Achtung Baby", ja albumilla on mukana vaikutteita muun muassa elektronisesta tanssimusiikista ja efekteistä. Zoo TV Tourin konserteissa yhtye esitti albumin kappaleita Zooropa- ja Zoomerang-osioiden konserteissa. Yleisimpiä konserteissa esitettyjä kappaleita olivat albumin kaksi singleä, ”” ja ”Stay (Faraway, So Close!)”. Zoomerang-konserteissa kappale ”Dirty Day” lisättiin konsertin pääosaan, ja ”Daddy’s Gonna Pay For Your Crashed Car” sekä ”” puolestaan encore-osuuteen.


title: Zoo TV Tour

text: Zoo TV Tourin myötä U2:n jäsenet omaksuivat imagonsa rock-tähtinä, toisin kuin 1980-luvulla. Yhtye kiinnitti aiempaa enemmän myös muiden julkisuuden henkilöiden mielenkiintoa, ja yhtye alkoi vietää konserttien ulkopuolella aiempaa värikkäämpää elämää. Basisti Adam Claytonin suhde malli Naomi Campbelliin ja Bonon ystävyyssuhde malli Christy Turlingtoniin vei yhtyeen myös toisinaan ei-toivottujen lehtiotsikoiden vetonauloiksi. Kitaristi The Edge alkoi seurustella kiertueen aikana yhtyeen koreografi Morleigh Steinbergin kanssa, ja pari avioitui vuonna 2002. Claytonin ja Campbellin suhde alkoi heikentyä kiertueen siirtyessä Euroopan stadioneille, jolloin Claytonilla oli myös vaikeuksia alkoholinkäyttönsä kanssa. Hän lopetti alkoholin juomisen vuonna 1993 sen jälkeen, kun ei ollut kyennyt nousemaan lavalle yhtyeen konsertissa Sydneyssä. Tapahtuneen vuoksi yhtyeen sisäinen kemia oli koetuksella kiertueen viimeisten viikkojen ajan.


title: Zoo TV Tour

text: Kiertue U2:n siihenastisen uran pisin, ja se uuvutti yhtyeen. Zoo TV Tourin päätyttyä yhtye piti tauon yhdessä levyttämisestä. Adam Clayton ja Larry Mullen Jr. muuttivat Manhattanille, jossa he ottivat myös soittotunteja kehittyäkseen muusikkoina. Bono ja The Edge viettivät valtaosan vuodesta 1994 kodeissaan Etelä-Ranskassa. The Edge muisteli myöhemmin, kuinka ”kiertue venytti meitä kaikkia. Olimme sen jälkeen eri yhtye, ja keikkailu oli erilaista.”


title: Zoo TV Tour

text: Bonon lavahahmo The Fly jäi unholaan kiertueen päätyttyä, mutta hahmon käyttämistä aurinkolaseista tuli eräs hänen tavaramerkeistään myös kiertuetta seuranneina vuosina. The Fly ja Mr. MacPhisto esiintyivät vuonna 1995 kappaleen ”Hold Me, Thrill Me, Kiss Me, Kill Me” musiikkivideolla. Kirjailija Višnja Cogan kirjoitti musiikkivideon ”kristallisoivan ja päättävän Zoo TV -aikakauden ja muutokset.” Kappale levytettiin elokuvan "Batman Forever" soundtrack-albumille, ja elokuvan ohjaaja Joel Schumacher yritti myös luoda Bonolle roolin Mr. MacPhistona elokuvaan. Ajatuksesta kuitenkin luovuttiin, koska sekä Bono että Schumacher päättivät, ettei se sopisi elokuvaan. Tuottaja Nellee Hooperin on sanottu myöhemmin kertoneen Bonolle, että Zoo TV ”pilasi ironian kaikilta.”


title: Zoo TV Tour

text: Kiertueella yhtyeen lämmittelijänä soittaneen Pixiesin ura kääntyi kiertueen aikana kohti loppuaan. Vuoden 1992 heinäkuussa "Spin"-lehti teki U2:sta ja kiertueesta kansikuvajutun, jossa toimittaja Jim Greer matkusti tyttöystävänsä, Pixies -basisti Kim Dealin, kanssa mukana kiertueella sen ensimmäisten viikkojen aikana. Artikkelissa Greer ja Deal kritisoivat U2:ta tavasta, jolla yhtye oli kohdellut Pixiesiä. U2 ja The Pixiesin muu kokoonpano olivat täysin eri mieltä artikkelin sisällöstä, erityisesti yhtyeen keulahahmo Black Francis. Artikkeli oli yksi syistä, joiden kasvamien riitojen seurauksena Pixies hajosi vuonna 1993.


title: Zoo TV Tour

text: Zoo TV Tourin ollessa loppusuoralla U2 ja Music Television aloittivat neuvottelut Zoo TV -televisiokanavan aloittamisesta MTV:lla. Suunnitelmaa ei koskaan toteutettu, mutta MTV esitti vuonna 1997 lyhyen televisiosarjan "Zoo-TV". "Wired"-lehdessä sarjan kuvailtiin muun muassa ”koetelleen kaupallisen ja ymmärrettävän television rajoja.”


title: Zoo TV Tour

text: U2:n seuraava kiertue oli vuosina 1997-1998 järjestetty PopMart Tour, joka seurasi Zoo TV Tourin jalanjäljissä irvaillen kulutusmyönteisyydelle ja kaupallisuudelle. Yhtyeen manageri Paul McGuinness sanoi, että U2 halusi PopMartin ”tuotannon lyövän Zoo TV:n laudalta.” Kiertue olikin yhä suurempi askel pois U2:n 1980-luvun konserteista: PopMart-lavarakennelmassa oli mukana muun muassa 46 metriä korkea LED-näyttö, 30 metriä korkea kultainen holvikaari ja sitruunan muotoinen diskopallo, jonka avulla yhtye siirtyi päälavalta B-lavalle. Kriitikoiden arvosteluissa PopMart ei saanut samanlaista, ylistävää vastaanottoa kuin Zoo TV. Vuonna 2009 Bono kuitenkin sanoi pitävänsä kiertuetta yhtyeensä parhaana: ”PopMart on huippuhetkemme. Se oli aestettisesti parempi kuin Zoo TV, ja taiteellisena projektina sen ajatus oli selkeämpi.”


title: Zoo TV Tour

text: Vuonna 2005 U2 soitti Vertigo Tour -kiertueensa encore-osuuksissa kappaleet ”Zoo Station”, ”The Fly” ja ”Mysterious Ways” peräkkäin Zoo TV Tourin kunniaksi. Myös lavashow vastasi alkuperäistä mallia: ”Zoo Stationin” aikana lavalla käytettiin lukuisia visuaalisia efektejä, ja ”The Fly” -kappaleessa palattiin vuoden 1992 tunnelmaan vilkkuvien tekstien ja fraasien muodossa.


title: Zoo TV Tour

text: Kriitikoiden keskuudessa Zoo TV Tour on perinteisesti arvosteltu yhdeksi rockmusiikin parhaimmista kiertueista. "Timen" Guy Garcia kirjoitti sen olevan ”yksi kaikkien aikojen jännittävimmistä rock-konserteista.” "Los Angeles Timesin" Robert Hilburn kirjoitti, että ”ei ole kohtuutonta ajatella Zoo TV:n olevan rock-kiertueiden "Sgt. Pepper"”, ja vuonna 2002 "Q"-lehden Tom Doyle ylisti kiertuetta sanoen sen olevan ”kaikkien aikojen mahtipontisin rock-kiertue.” Vuonna 2013 "Q" listasi Zoo TV Tourin mukaan kymmenen kaikkien aikojen parhaan konserttinsa listalle. Vuonna 2009 kriitikko Greg Kot sanoi kiertueen olevan ”yhä kaikkien aikojen hienoin superkiertue viimeisen kahden vuosikymmenen ajalta.” Pitchfork-sivuston Ryan Dombal kirjoitti "Achtung Baby" -albumin juhlapainoksen arviossaan Zoo TV Tourin olevan vielä 20 vuotta päättymisensä jälkeenkin ainutlaatuisen kekseliäs kokonaisuus, jota yksikään yhtye – U2 itse mukaan lukien – ei ole kyennyt ylittämään." "Rolling Stone" listasi sen vuonna 2017 osaksi julkaisemaansa ”The 50 Greatest Concerts of the Last 50 Years” -listaa.


Luettelo Joutsan julkisista taideteoksista ja muistomerkeistä sisältää Joutsan kunnassa olevat pysyvät patsaat, muistomerkit ja muistolaatat. Joutsaan on liitetty Leivonmäen kunta.


title: Bess (laulaja)

text: Bess (oikealta nimeltään Essi) on suomalainen laulaja. Hänen musiikkinsa on sekoitus popia, elektroa ja reggaeta. Hänen tuottajanaan toimii Nopsajalka. Hänen vuonna 2017 julkaistu single ”Tempo” on ollut parhaimmillaan Suomen latauslistan sijalla kolme ja singlelistan sijalla 13. Hän sai siitä platinalevyn huhtikuussa 2018.


title: Anne Flinkkilä

text: Anne Flinkkilä on suomalainen toimittaja ja tuottaja, joka juonsi Ylen "Inhimillinen tekijä" -keskusteluohjelmaa vuosina 1997–2017. Flinkkilä on toiminut juontajana myös "Ajankohtainen kakkonen"- ja "Viimeiset sanani" -ohjelmissa. "Inhimillisen tekijän" loppumisen jälkeen vuonna 2018 Yle TV1:llä alkoi hänen ja Maarit Tastulan yhteinen keskusteluohjelma "Flinkkilä & Tastula", joka on pääpiirteiltään samanlainen kuin "Inhimillinen tekijä" oli.


Luettelo Kiteen julkisista taideteoksista ja muistomerkeistä sisältää Kiteen kunnassa olevat pysyvät patsaat, muistomerkit ja muistolaatat. Kiteeseen on liitetty Kesälahden kunta.


title: Daniel Esposito

text: Daniel Esposito (s. 25. marraskuuta 1963) on australialainen nykyaikainen viisiottelija. Hän kilpaili vuoden 1984 olympialaisissa sekä yksilökilpailussa että joukkuekilpailussa. Yksilökilpailussa hän sijoittui sijalle 50 yhteispistemäärällä 3 953. Paras lajisijoitus hänellä oli uinnin kuudes tila. Joukkuekilpailussa hän edusti Australiaa, joka sijoittui sijalle 14.


title: Daniel Esposito

text: Hänen lapsistaan Chloe Esposito ja Max Esposito ovat myös nykyaikaisia viisiottelijoita.


title: Mark Vande Hei

text: Mark Thomas Vande Hei (s. 10. marraskuuta 1966 Falls Church, Virginia, Yhdysvallat) on yhdysvaltalainen astronautti. Vande Hei valittiin astronauttikoulutukseen vuonna 2009 ja on osallistunut vuonna 2017 Sojuz MS-06 -lennolle Retkikunnan 53 jäsenenä.


title: Yrjö Kaarne

text: Yrjö Antti Kaarne (vuoteen 1906 Karlsson, 7. helmikuuta 1899 Tampere – 28. toukokuuta 1973 Helsinki) oli suomalainen toimittaja joka käytti nimimerkkejä "Vasara", "Yx", "Y. Kne" ja "Antti Mäntymäki".


title: Yrjö Kaarne

text: Kaarneen vanhemmat olivat kansanedustaja Antti Johannes Kaarne ja Fanny Johanna Lind. Hän opiskeli 1922–1923 Berliinissä Saksassa muun muassa Deutsche Hochschule für Politikissa sekä 1931 Genèvessä kansainliittokursseilla. Kaarne oli toimittajana Työväenjärjestöjen Tiedonantajassa 1924–1927, Työväen Sanomalehtien Tietotoimistossa (TST) 1928–1933 ja ulkomaantoimittajana Suomen Sosialidemokraatissa 1934–1950. Hän oli samalla myös Sosialistisen Aikakauslehden päätoimittajana 1946–1950. Kaarne oli sitten ylimääräisenä sanomalehtiavustajana Tukholmassa vuodesta 1950 ja ulkoaiainministeriön palveluksessa vuodesta 1953.


title: Yrjö Kaarne

text: Kaarne oli Sosialidemokraattisen Sanomalehtimiesliiton jäsenenä vuodesta 1928, liittotoimikunnan jäsenenä vuodesta 1946 sekä liiton puheenjohtajana 1948–1950. Helsingin Sanomalehtimiesyhdistyksen hallituksen jäsenenä hän oli vuodesta 1937, puheenjohtajana 1948–1950 sekä Helsingin sos.-dem. lehtimieskerhon johtokunnan jäsenenä vuodesta 1944. Kaarne oli Suomen Sanomalehtimiesten liiton toinen varapuheenjohtaja 1948–1950 ja Suomalais-amerikkalaisen yhdistyksen varapuheenjohtaja 1947–1950.


title: Yrjö Kaarne

text: Syksyllä 1971 valtioneuvos K. A. Fagerholm, konsuli Yrjö A. Kaarne, ay-johtaja Emil Skog ja päätoimittaja Atte Pohjanmaa perustivat "Vanhat Toverit – Aatteen Miehet" –nimisen keskustelukerhon eläkkeellä oleville pääkaupunkiseudun sosialidemokraattisilla järjestöaktiiveille.


title: Yrjö Kaarne

text: Yrjö Kaarne oli naimisissa vuodesta 1925 Lyyli Kerttu Paasijoen kanssa.


title: Pasmajärvi (järvi Kolarissa)

text: Pasmajärvi on Lapissa Pasmajärvellä Kolarissa sijaitseva järvi.


title: Pasmajärvi (järvi Kolarissa)

text: Järven pinta-ala on 840 hehtaaria eli 8,4 neliökilometriä. Se on 6,1 kilometriä pitkä ja 2,4 kilometriä leveä. Järvenselän aukeutta rajoittavat pitkät länsirannan Tirronniemi ja itärannan Honkaniemi. Honkaniemen kainaloihin jäävät Housulahti ja Leveälahti. Luoteisrannassa on pieni Isolahti ja järven kaakkoispäässä sijaitsee Alaisenpäänlahti. Järvelle näkyviä korkeita mäkiä on pohjoisessa sijaitseva Vuorkavaara, jonka kohoaa 65 metriä vedenpintaa korkeammalle, ja Hunnuvaara, jonka järvenpuoleinen sivu nousee sitäkin korkeammalle. Tirronniemen eteläpuolella oleva Petäjäniemi on harjujakson pää, joka alkaa pohjoisempana Pasmajoen mutkasta. Harjujakson sivulla sijaitsee Palokoskenrova.


title: Pasmajärvi (järvi Kolarissa)

text: Järvessä on laskettu olevan viisi saarta, jotka ovat kaikki yli aarin kokoisia, mutta eivät ylitä hehtaaria. Niiden yhteispinta-ala on noin yksi hehtaaria, mikä on noin 0,2 % järven kokonaispinta-alasta. Niitä ovat Vaarasaari, Kuussaari ja Pajusaari.


title: Pasmajärvi (järvi Kolarissa)

text: Järvi on luodattu ja siitä on julkaistu syvyyskartat. Sen tilavuus on 13 miljoonaa kuutiometriä eli 0,013 kuutiokilometriä. Järven keskisyvyys on 1,6 metriä ja suurin syvyys on 4,0 metriä. Syvin kohta sijaitsee Tirronniemen edustalla Kuussaaresta pohjoiseen.


title: Pasmajärvi (järvi Kolarissa)

text: Järven rantaviivan pituus on 23 kilometriä, josta saarten rantaviivan yhteispituus on noin yksi kilometri. Rannoilla on muutama kiinteistö haja-asutusta ja noin 30 vapaa-ajan asuntoa. Järven eterantaan ulottuu Pasmajärven kylä. Sen kautta kulkee järven sivua seuraava yhdystie 19702 ja pohjoisesta sen ohittava yhdystie 9361.


title: Pasmajärvi (järvi Kolarissa)

text: Järvi sijaitsee Tornionjoen vesistössä (vesistöaluetunnus 67) Naamijoen valuma-alueen (67.8) Pasmajoen valuma-alueella (67.86), jonka Pasmajärven alue (67.862) järvi kuuluu. Järven vedenpinnan korkeus on 164,0 metriä mpy.


title: Pasmajärvi (järvi Kolarissa)

text: Valuma-alue saa pääosan vedestään Nuottajoen valuma-alueen (67.866) laskujoesta Nuottajoesta, joka laskee kaakkoisrantaan, ja Siikajoen valuma-alueen (67.867) laskujoesta Siikajoesta, joka laskee Isolahteen järven länsirantaan. Siikajoen valuma-alueella sijaitsevat esimerkiksi Iso Pahajärvi (3 ha) ja Pikku Pahajärvi (2 ha), jotka laskevat Pahajärvenojaa myöten, Iso Haukijärvi (2 ha) Haukirovan pohjoispuolella, sekä Säynäjärvi (1 ha) laskujoen alajuoksulla. Nuottajoen valuma-alueella sijaitsevat Nuottajärvi (14 ha) ja Nuottalompolo (6 ha). Pasmajärven alueella on kolme yli hehtaarin kokoista järveä tai lampea, jotka laskevat suoraan tai välillisesti järveen. Ne ovat Vuorkajärvi (6 ha), joka laskee Koivuvuomalta Vuorkajokea pitkin Iso Housuniemeltä järven itärantaan, Tirrojärvi (3 ha), joka sijaitsee länsirannalla Tirronniemellä, ja Verijärvi (1 ha), joka laskee Petäjäniemen eteläpuolelle Petäjälahteen.


title: Pasmajärvi (järvi Kolarissa)

text: Järven laskujoki Pasmajoki lähtee järven pohjoispäästä ja juoksee ensin laskien ensin Vaattojärveen (233 ha), jatkaen sitten Vaattojokena Sieppijärveen (92 ha), josta se jatkaa Naamijokena Naamijoelle, missä se yhtyy Tornionjokeen.


title: Kerteminde

text: Kerteminde on tanskalainen kaupunki Fynissä. Sen väkiluku oli 5 855 tammikuussa 2014.


title: Kerteminde

text: Kerteminde oli aiemmin Lempäälän ystävyyskunta, mutta luopui siitä 2016.


title: Elämä elämästä

text: Elämä elämästä () on vuonna 1916 valmistunut venäläinen mykkäelokuva. Jevgeni Bauerin ohjaama melodraama perustuu Georges Ohnetin romaaniin "Serge Panine". Sen pääosia esittävät Vera Holodnaja, Lidija Koreneva ja Vitold Polonski.


title: Elämä elämästä

text: Miljonäärirouva Hromovan luona kasvaa hänen oman tyttärensä Musjan rinnalla ottotytär Nata. Heidän kotiinsa ilmestyy kaksi sulhasta – säihkyvä ruhtinas Bartinski ja varsin tavanomainen liikemies Žurov. Nata ja Bartinski rakastuvat toisiinsa, mutta rahapulansa takia ruhtinas nai rikkaan perijättären Musjan. Nata puolestaan joutuu hyväksymään Žurovin kosinnan. Häiden jälkeen Bartinski tuhlaa Musjan omaisuuden, mutta jatkaa suhdettaan Natan kanssa. Ruhtinas menettää loputkin rahansa ja väärentää vekseliin Žurovin allekirjoituksen. Vältääkseen skandaalin Hromova kehoittaa Bartinskia ampumaan itsensä. Kun ruhtinas kieltäytyy, Hromova ampuu hänet ja lavastaa tapahtuneen itsemurhaksi.


title: Elämä elämästä

text: Aleksandr Hanžonkovin yhtiön tuottama "Elämä elämästä" oli tarkoitettu Iosif Jermoljevin menestyselokuvan "Patarouva" ("Pikovaja dama", 1916) kilpailijaksi. Ohjaaja Jevgeni Bauer sai työhönsä vapaat kädet ja käytettäväkseen kaikki yhtiön resurssit. Näyttelijäkuntaan kiinnitettiin Vera Holodnajan ja hänen vastanäyttelijänsä Vitold Polonskin lisäksi joukko venäläisen mykkäelokuvan suurimpia tähtiä. Salonkimelodraamansa pohjaksi Bauer valitsi ranskalaisen viihdekirjailijan Georges Ohnetin heikkotasoisen romaanin "Serge Panine" (1881).


title: Elämä elämästä

text: "Elämä elämästä" oli valtava yleisömenestys ja sai ylistäviä lausuntoja myös lehdistössä. Sen suurin ansio on Bauerille ominainen ohjaustyyli – loistelias kuvaus, lavastus ja valaistus, joihin yhdistyy puhtaasti elokuvallisten keinojen – lähikuvien, liikkuvan kameran ja montaasin taitava käyttö. "Elämä elämästä" oli myös käännekohta Vera Holodnajan uralla ja teki hänestä Hanžonkovin yhtiön suurimman tähden. Näyttelijänä taitavamman Lidija Korenevan suoritus kalpenee melodramaattisiin osiin täydellisesti sopivan Holodnajan rinnalla, ja teoksesta muodostuikin hänen tunnetuin elokuvansa. Pian tämän jälkeen Holodnaja siirtyi kuitenkin kilpailevan Dmitri Haritonovin yhtiön palvelukseen.


title: Elämä elämästä

text: Suomessa "Elämää elämästä" esitettiin ensimmäisen kerran helsinkiläisessä elokuvateatteri Lyyrassa marraskuussa 1916 alaotsikolla "Jokaisesta kyyneleestä pisara verta" ("За каждую слезу по капле крови, Za každuju slezu po kaple krovi"). "Elämä elämästä" uusittiin useampaan kertaan, ja Lauri Piispan mukaan se lienee ollut Suomessakin Holodnajan muistetuin elokuva. Viimeisen kerran sitä esitettiin vuonna 1921.


title: Mihail Birjukov

text: Mihail Olegovitš Birjukov (; s. 13. lokakuuta 1985 Jaroslavl, Venäjän SFNT, Neuvostoliitto) on venäläinen jääkiekkomaalivahti ja kaksinkertainen maailmanmestari. Hän pelasi viimeksi KHL-joukkue Vitjaz Podolskissa alkukaudella 2017–2018. Birjukov toimii tällä hetkellä VHL-joukkue Buran Voronežin maalivahtivalmentajana.


title: Mihail Birjukov

text: Birjukov on Lokomotiv Jaroslavlin kasvatti. Hän debytoi seuran miesten kakkosjoukkueessa Venäjän kolmanneksi korkeimmalla sarjatasolla Pervaja Ligassa vain 16-vuotiaana kaudella 2001–2002. Kaudella 2004–2005 Birjukov jatkoi samassa sarjassa HK Dmitrovin paidassa. Kaudeksi 2005–2006 hän siirtyi sarjatasoa ylemmäs Vysšaja Ligan Kapitan Stupinoon, jossa Birjukov pelasi kahdeksan runkosarjaottelua. Kaudella 2006–2007 hän jatkoi saman liigan Molot-Prikamje Permissä, jossa Birjukov nousi joukkueensa pääasialiseksi ykkösmaalivahdiksi ja pelasi 37 runkosarja- ja seitsemän playoff-ottelua.


title: Mihail Birjukov

text: Kaudeksi 2007–2008 Birjukov siirtyi Superliigan HK MVD:hen, jossa hän nousi heti tulokaskaudellaan joukkueen selkeäksi ykkösmaalivahdiksi ja pelasi 46 runkosarja- ja kolme playoff-ottelua. Kaudeksi 2008–2009 Superliigan tilalle perustettiin KHL. Birjukov jäi kuitenkin MVD:n selkeäksi kakkosmaalivahdiksi Michael Garnettille ja hän siirtyi kesken kauden Dinamo Moskovaan. Siellä Birjukov toimi lähinnä Vitali Jeremejevin kakkosmaalivahtina. Kaudella 2010–2011 hän jakoi varsin tasaisesti Dinamon torjuntavastuun Jeremejevin kanssa.


title: Mihail Birjukov

text: Birjukov siirtyi kaudeksi 2010–2011 jatkamaan KHL-uraansa Jugra Hanty-Mansijskiin. Hän nousi joukkueen selkeäksi ykkösmaalivahdiksi ja torjui 39 pelaassaan runkosarjaottelussa neljä nollapeliä. Birjukov valittiin KHL:n lokakuun kuukauden maalivahdiksi ja hän pelasi myös ssa. Kaudella 2011–2012 Birjukov torjui 39 runkosarjaottelussa kuusi nollapeliä, mikä oli eniten koko KHL:ssä Dinamo Moskovan Aleksandr Jerjomenkon ja Severstal Tšerepovetsin Vasili Košetškinin ohella. Hänellä oli myös liigan paras torjuntaprosentti (93%). Birjukov pelasi myös KHL:n tähdistöottelussa ja Jugran fanit äänestivät hänet joukkueensa kauden arvokkaimmaksi pelaajaksi. Heinäkuussa 2012 Birjukov teki Jugran kanssa kaksivuotisen jatkosopimuksen.


title: Mihail Birjukov

text: Kaudella 2012–2013 Birjukov jäi niukasi Jugran kakkosmaalivahdiksi Edgars Masaļskisille, mutta hän torjui kuitenkin suurimman osan Nadežda Cupin otteluista. Kesken kauden 2013–2014, KHL:n siirtotakarajalla tammikuussa 2014 seura kauppasi Birjukovin TsSKA Moskovaan rahallista korvausta vastaan, kun seura oli hetkeä aiemmin purkanut Rastislav Staňan sopimuksen. Hän toimi loppukaudella lähinnä toisen siirtotakarajan maalivahtihankinnan, Jeff Glassin aisaparina. Kaudeksi 2014–2015 Birjukov palasi kaksivuotisella sopimuksella Jugraan. Kesken kauden, joulukuussa 2014 seura kauppasi hänet ja puolustaja Aleksei Pepeljajevin Torpedo Nižni Novgorodiin vaihdossa maalivahti Georgi Gelašviliin ja puolustaja Pavel Valentenkoon. Birjukov jakoi loppukaudella varsin tasaisesti joukkueen torjuntavastuun Ivan Kasutinin kanssa.


title: Mihail Birjukov

text: Kaudella 2015–2016 Birjukov jäi Torpedon selkeäksi kakkosmaalivahdiksi Ilja Proskurjakoville. Häntä haastoi kauden aikana myös Ivan Lisutin ja Birjukov kävi syyskuussa 2015 lopulta pelaamassan myös yhden ottelun farmijoukkue HK Sarovin vahvuudessa, VHL:ssä. Hän kuitenkin palasi syyskauden mittaan paremmalle tasolle ja torjui yhdeksässä ensimmäisessä ottelussaan kolme nollapeliä.


title: Mihail Birjukov

text: Birjukov siirtyi kaudeksi 2016–2017 vuoden mittaisella sopimuksella Metallurg Novokuznetskiin. Joulukuussa 2016 hän palasi kuitenkin loppukauden sopimuksella Torpedo Nižni Novgorodiin. Birjukovilla oli KHL:n pudotuspelien paras torjuntaprosentti (94,8%), vaikkakin joukkueen kausi päättyi jo neljännesvälieriin. Kaudeksi 2017–2018 hän siirtyi Vitjaz Podolskiin. Marraskuussa 2017 Birjukovin sopimus kuitenkin purettiin. Joulukuussa hän siirtyi VHL-joukkue Buran Voronežin maalivahtivalmentajaksi.


title: Mihail Birjukov

text: Birjukov edusti Venäjää MM-kilpailuissa vuosina 2008 ja 2012, joista molemmat turnaukset päättyivät maailmanmestaruuteen. Hän lähti vuoden 2008 turnaukseen niin ikään joukkueensa kolmosmaalivahtina Semjon Varlamoville ja Aleksandr Jerjomenkolle, joista molemmat kuitenkin loukkaantuivat turnauksen edetessä. Birjukov aloitti alkulohkon ottelun Tanskaa vastaan ja välisarjan ottelun Valko-Venäjää vastaan, kunnes Venäjä sai poikkeusluvulla nimetä neljänneksi maalivahdikseen Jevgeni Nabokovin, joka kantoi torjuntavastuun lopputurnauksen ajan.


title: Mihail Birjukov

text: Myös vuoden 2012 turnauksessa Birjukov toimi Venäjän kolmosmaalivahtina Semjon Varlamoville ja Konstantin Barulinille. Hän puki ainoastaan alkulohkon otteluun Italiaa vastaan, jossa Birjukov myös torjui kaksi jälkimmäistä erää.


title: Tiirinkoski

text: Tiirinkoski on Hämeenlinnan 29. kaupunginosa, joka sijaitsee noin kuusi kilometriä keskustasta luoteeseen. Maatalousvaltainen kaupunginosa on pääasiassa peltoa sekä länsiosastaan metsää. Alueen läpi kulkee vanha Hämeen Härkätie, jonka varrella sijaitsee myös Tiirinkosken kylä. Tiirinkosken halki virtaa myös Vanajanselälle laskeva Myllyoja. Kaupunginosaa rajaavat Pikku-Parola, Pullerinmäki, Vuorentaka, Majalahti sekä pohjoisessa Hattulan kunta. Kaupunginosa lienee saanut nimensä Myllyojassa olevasta koskesta.


title: Tiirinkoski

text: Kanta-Hämeen vesistöistä Hirvilampi sijaitsee pääosin Tiirinkosken kapunginosassa.